Hijabi Berkaca Mata Kalau Nak Nampak Stunning, Pakailah Kaca Mata Sebelum Pakai Tudung

Dalam menelusuri zaman serba canggih, rekaan kaca mata semakin dinaik taraf dan bervariasi. Ia sekali gus mencipta trend yang acap kali menjadi pilihan anak muda masa kini khususnya buat para hijabi yang sentiasa mendambakan stail baru untuk diperagakan.

Penggunaan kanta lekap klasik mahupun berwarna agak tersasar ke belakang kerana telah ramai yang tahu mengenai kesihatan dan kesannya kepada mata.

Walaupun dengan kanta lekap ini mampu memberi kebebasan kepada pandangan, namun aspek kesihatan perlu menjadi esennya.

Paten dan nuansa yang pelbagai mampu melengkapi penampilan walaupun berhijab. Ada caranya buat anda yang mahu menjadikan kaca mata ini sebagai aksesori bagi tampil sempurna ketika bersosial bersama teman.

Dengan penggayaan yang betul, gaya selendang pasti lebih menonjol, ‘stylish’ dan menepati fesyen mutakhir.

Ayuh, kita perhatikan satu-persatu informasi berguna ini buatmu wahai hijabi. Bagi mewujudkan rasa gah dalam keterampilan, berikut merupakan beberapa metod yang boleh anda amalkan.

Siapa tahu, andalah ‘trendsetter’ yang dicari-cari.

Ia merupakan cara untuk anda menyuai padankan gaya hijab yang sesuai buat anda yang berkaca mata. Hanya pinkan hijabmu pada bawah dagu diikuti dengan penggayaan kaca mata. Seterusnya, baru anda boleh menggayakan mengikut cita rasa yang diinginkan. Disarankan untuk menghasilkan gaya hijab yang beralun berbanding gaya melekap pada muka kerana ia akan memberikan efek kaku pada wajah mulus anda.

Dengan melakukan cara ini, anda boleh menghasilkan stail yang lebih selesa dan tidak membentuk ruangan di antara kaca mata dengan hijabmu. Penggayaannya pasti membuatmu lebih tampil yakin di khalayak umum. Bagi seorang ‘stylist’, langkah ini bagi mengelakkan kecacatan pada penampilan model yang anda pilih. Begitu mudah dan selesa tatkala menggayakan kaca mata yang bervariasi bentuk dan warna. Model anda juga mampu beraksi yakin di hadapan lensa kamera.

Bagi anda yang berkaca mata dan masih baru dalam berhijab, mungkin rasa tidak yakin menyelubungi diri untuk bergaya dan berjumpa teman akrab. Ia bukanlah menjadi satu kepelikan buat anda.

Apa yang harus anda lakukan adalah dengan terus menerus melakukan eksperimen gaya hijab yang bersesuaian dengan wajah dan bentuk kaca mata anda, termasuk pemilihan rona hijab. Tidak menjadi masalah jika warna kaca mata anda adalah neutral namun jika ia berwarna agak menonjol, anda perlu rajin menyuai padankannya.

Semoga perkongsian ini mampu memberi inspirasi buat hijabi di luar sana dan jangan terlalu merendah diri dalam menonjolkan stail. Apa yang anda gayakan adalah diri sebenar anda.


Fakta Atau Mitos, Waktu Berdiet Ramai Yang Kata Elak Ambil Ais Nanti Lemak Beku Susah Nak Kurus

Setiap kali hendak berdiet seringkali ramai yang mengelak untuk mengambil minuman berais. Alasan yang diberikan kononnya minuman berair akan menyebabkan proses menurunkan berat badan tidak berjaya. Maka ramailah yang mengambil minuman panas bagi menggantikan minuman sejuk dan mengandungi ais.

Mitos ini terus berlarutan sedangkan dalam masa yang sama si individu terus mengelakkan mengambil minuman sejuk tanpa mengetahui fakta yang sebenarnya.

Berikut info yang dipetik dari Facebook Bahagian Pemakanan, Kementerian Kesihatan Malaysia

AIS MEMBEKUKAN LEMAK?

“Jangan minum ais ketika sedang berdiet nanti akan menyebabkan lemak membeku dalam badan sebab tu susah nak kurus”

“Minuman panas akan membantu mencairkan lemak. Senang sikit nak turun berat.”

Ambil perhatian
*Minuman berais tidak menyebabkan lemak membeku..
*Minuman berais tidak menyebabkan berat badan susah nak turun. Minuman berais tak menyebabkan obesiti.
*Ais tidak bekukan lemak. Áir panas tidak cairkan lemak,
*Kandungan lemak tetap akan sama walaupun minum air panas atau ais beku..

Ambil Tahu
Minuman berais selain air kosong bila ditambahkan gula atau lemak, itu akan meningkatkan jumlah pengambilan kalori kita. Bila kalori berlebihan, ia akan menjadi lemak dan seterusnya menyebabkan masalah berat badan dan obesiti.

Jangan Salah Faham
Minuman ber’ais’ tidak menyebabkan lemak membeku atau menggumpal di dalam usus. Letak ais dalam mulut pun sudah cair. Belum sempat sampai perut macam mana boleh beku? Ais sendiri audah mencair dan berubah suhu di dalam mulut. Tidak ada istilah lemak menggumpal selepas minum ais. Suhu ais akan beradaptasi mengikut kesesuaian tubuh badan kita disebabkan oleh sistem thermoregulation yang mengawal suhu mengikut suhu badan.

Sentiasa ingat
Lemak yang dimakan akan dicernakan oleh enzim lipase kepada bentuk yang lebih kecil terlebih dahulu sebelum diserap oleh usus kecil. Jika lemak menggumpal selepas minum ais, bagaimana lemak tersebut dapat diserap oleh usus sebab saiz partikelnya terlalu besar.

Jadi, minum air berais tidak menggemukkan..Yang penting minuman AIS kosong. Kalau minuman AIS berGULA dan berLEMAK seperti minuman berperisa, teh atau kopi ais, minuman coklat, minuman berkarbonat, teh boba dan sebagainya, tak kiralah panas atau sejuk atau berais, itu sebenarnya yang boleh menternak lemak dalam badan dengan jayanya!

Minuman ais TIDAK membekukan lemak
Kalori ais = 0
Kalori teh ais = 125

10 contoh jenis makanan dan minuman yang anda perlu elakkan dalam diet harian anda untuk mendapatkan pemakanan yang sihat dan seimbang

Soft Drinks / Minuman bergas
Seperti yang kita semua tahu, soft drinks adalah sejuk, segar, manis, dan addictive. Kebanyakan soft drinks mengandungi kandungan kafein yang tinggi. Penggemar minuman jenis ini mungkin secara tidak sedar mencetuskan kebergantungan dan addiction terhadap air bergas dan berkafein ini. Minuman bergas ini hampir tidak mempunyai sedikit khasiat pun, oleh itu ia perlu dibuang jauh-jauh dari diet harian anda. Tambahkan pengambilan air dan the serta jus buah-buahan jika anda memerlukan gula.

Minuman Kedai Kopi
Seperti minuman bergas, sesetengah penggemar kafein mungkin memenuhi keperluan mereka dengan minuman kopi. Sama ada kopi o’ atau kopi susu rendah kalori, kebanyakan kopi di kedai hari ini mengandungi creamer, gula, dan penambah perisa yang lain. Jika anda memerlukan kafein, order kopi o kosong dan tambah sedikit susu, creamer, atau gula mengikut keperluan anda sendiri.

Produk kaya tepung
Anda patut mengelakkan roti putih dan produk yang mengandungi tepung yang diperkaya. ‘Tepung yang diperkaya’ menunjukkan yang tepung tersebut telah di ‘bleached’ dan kehilangan khasiat yang berharga. Sebaliknya untuk langkah yang lebih bijak, anda bolehlah membeli roti penuh gandum dan pasta.

Roti, kek dan lain-lain
Roti keju yang besar dan muffin yang bersaiz penumbuk anda bukanlah pilihan yang baik untuk diet harian anda. Saiz makanan seperti ini kadangkala di luar kawalan anda. Kebanyakan makanan ini mengandungi tepung yang diperkaya, gula dan lemak tepu yang tinggi.

Jika anda membaca label makanan, pastikan anda memeriksa samada makanan tersebut mengandungi minyak yang dihidrogenkan dari marjetin atau tidak. Sekalipun ada tertulis ‘tanpa lemak tepu’ pada label makanan, periksa kandungan nutrisi makanan tersebut. Sesetengah pengeluar makanan mempromosikan makanan mereka dengan mengatakan kurang lemak. Jika anda ragu-ragu, periksa kandungan bahan yang digunakan.

Makanan / Minuman pek segera (instant)
Sekarang ini di mana-mana sahaja dapat kita lihat pelbagai jenis makanan dan minuman segera. Dan makanan dan minuman jenis inilah yang paling banyak dibeli oleh kebanyakan daripada kita disebabkan jadual harian yang padat. Oleh itu anda memerlukan sesuatu yang mudah dan pantas.

Makanan dan minuman segera ini juga mempunyai rasa yang sedap dan lazat. Tetapi tahukak anda bahawa kebanyakan makanan segera ini mempunyai kandungan garam dan penambah perisa yang tinggi? Manakala minuman segera pula mengandungi kandungan gula dan creamer yang tinggi.

Dengan pengambilan makanan dan minuman segera ini, anda tidak boleh mengawal kandungan garam, gula, dan krimer ke dalam badan anda. Pengambilan jenis makanan dan minuman ini boleh memudaratkan tubuh badan anda dalam jangka masa yang panjang. Oleh itu, anda perlu tahu mengawal makanan dan minuman seperti ini, atau yang lebih baik cuba mengelakkannya kerana kebanyakannya juga mengandungi kandungan kalori yang tinggi.

Makanan dalam tin
Kebanyakan makanan dalam tin pula mengandungi penambah perisa yang sangat tinggi. Selain itu, kandungan garam di dalamnya juga adalah sangat tinggi. Walaupun makanan dalam tin ini sangat berguna ketika keadaan kecemasan atau darurat, tetapi jangan jadikan ia sebagai makanan harian anda.

Makanan bergoreng
Setiap makanan bergoreng mengandungi kalori tersembunyi. Sesetengah restoran mungkin menggunakan minyak yang mengandungi lemak tepu, atau makanan digoreng dan mentega atau telur yang banyak. Oleh itu, anda perlu mengurangkan pengambilan makanan bergoreng. Jika sesekali anda teringin makan makanan bergoreng, anda bolehlah menggoreng sendiri makanan tersebut supaya anda boleh memilih sendiri minyak yang baik dan menyesuaikan dengan resepi anda.

Makanan segera
Siapa yang tak suka burger dan french fries kan? Memang sedap, tapi anda perlu mengelakkan makanan segera dari diet harian anda. Kebanyakan makanan segera ini di goreng di dalam minyak dan jarang-jarang mempunyai vitamin dan mineral yang diperlukan tubuh badan. Hadkan pengambilan makanan segera kepada 1 – 2 kali sahaja setiap bulan.

Snek buah
Kenapa anda makan snek buah padahal anda boleh makan buah yang sebenar? Walaupun sesetengah jenama snek buah mungkin menambah vitamin dan mineral yang diperlukan tubuh badan ke dalam snek buah mereka, snek seperti ini juga mungkin mengandungi gula dan perisa tambahan. Pilihlah makanan semulajadi dan segar daripada makan makanan yang diproses seperti ini.


Khas Untuk Si Hijabista, Ini 5 Gaya Fesyen ‘On-Point’ Selebriti Yang Boleh Anda ‘Upgrade’ Untuk OOTD Harian Anda!

Khas untuk anda si Hijabista! Serlahkan aura penampilan anda dengan stail yang lebih moden, ranggi dan sopan! Kali ini team Hijabista akan kongsikan idea dan juga tip untuk ‘upgrade’kan stail fesyen yang boleh digayakan setiap masa!

Ketepikan dahulu rekaan yang bosan, kosong dan suram! Raikan keserian stail anda dengan tip fesyen di bawah ini!

Lihat saja selebriti Nana Mahazan ini yang selalu berOOTD dengan mengenakan rekaan yang sangat jelas keselesannya! Popular dengan ‘hashtag’ #nanaootdpagar di laman Instagramnya, setiap gayanya amat sesuai untuk anda si hijabi yang inginkan gaya yang ringkas, ranggi dan selesa! Usah buntu dengan pemilihan warna yang senada atau pilihan corak yang sesuai, sarungkan saja rekaan yang menggambarkan personaliti anda! Ia seolah-olah meraikan sisi istimewa anda!

Sesuai untuk golongan millenial khasnya, gaya Nana ini pastinya boleh menjadi panduan untuk semua! Apa yang pasti, ia menutup aurat, molek dan selesa!

2. Moden & Kasual

Mencedok gaya dari si Hijabi yang anggun ini, Bella Zahir sentiasa memuat naik gaya OOTDnya yang ‘on-point’! Dari pemilihan warna yang ala pastel sehinggalah kepada pemilihan aksesori yang seragam dengan keseluruhan stail, Bella mencipta gaya ‘less is more’ yang sempurna!

Bagi anda yang inginkan gaya seperti Bella ini, ketepikan dahulu warna-warna terang dan kuat ala ‘Mak Datin’. Raikan sisi kejelitaan anda dengan warna-warna pastel. Bukan itu sahaja, malah usah hanya tertumpu kepada satu jenis rekaan sahaja. Malah, cuba untuk bereksperimentasi dengan rekaan lain seperti skirt, seluar palazzo dan juga boot tinggi yang sememangnya membantu untuk menjadikan gaya anda lebih moden.

3. Gabungan ‘Streetwear’ dan ‘Hipster’ Ala Si Hijabi!

Siapa kata pemakaian hijab tidak mampu menaikkan aura ‘streetwear’ dalam stail anda? Cuba lihat selebriti dan juga pengacara popular ini, Dahlia Shazwan. Menerapkan gabungan konsep ‘hipster’ dan streetwear’, Dahlia tidak kekok mengenakan padanan celana denim bersama dengan t-shirt rekaan normal yang tampak kasual!

Apa yang penting, pemilihan aksesori seperti tali pinggang, kasut dan juga ‘handbang’ memainkan peranan penting untuk menjadikan gaya anda lebih menarik dan tidak bosan! Masih mengekalkan konsep sopan, tetapi Dahlia memilih untuk menerapkan sedikit konsep ‘gaya hari ini’!

4. Gaya ‘sporty’ cetus sisi santai!

Suka kami melihat gaya selebriti yang baru sahaja menamatkan zaman bujangnya, Zizi Kirana! Bukan apa, Zizi tidak menjadikan pemakaian hijab sebagai penghalang untuk dia menjadi dirinya sendiri. Lihat sahaja gaya fesyen yang disarungkan! Lebih ‘cool’ dan santai! Padanan jaket denim bersama dengan kasut sukan benar-benar menaikkan gaya ‘sporty’ untuk para hijabi!

Malah padanan denim ini juga membawa erti ‘gaya yang bersahaja’. Padankan saja dengan ‘cardigan’ polos ataupun ‘blazer’ bersaiz besar, pastinya gaya anda sudah tampak bersahaja dan tidak terlalu mencuba!

5. Meraikan gaya mewah dan eksklusif!

Siapa kata para Hijabista tidak mampu tampak seksi biarpun menyarungkan pakaian yang menutup aurat dan sopan? Lihat saja selebriti yang baru sahaja berhijrah dengan imej bertudung, Anzalna Nasir!

Meraikan sosok tubuh persis model, Anzalna bijak menyarungkan rekaan jubah yang memiliki corak menegak yang memberi visual jelas tentang definisi ‘seksi’ itu sendiri. Malah padanan kot labuh juga turut menjadikan gaya anda lebih mewah! Untuk memberi unsur eksklusif, padankan dengan aksesori tambahan seperti cermin mata hitam untuk menyempunakan gaya anda!

Selamat mencuba!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


List Produk Rawat Jerawat & Parut Hitam, Yang Penting Semuanya Boleh Beli Di Drugstore

Jerawat sebenarnya disebabkan oleh bakteria P. acne yang membiak di dalam minyak berlebihan yang terperangkap di dalam liang roma kulit manusia. Jerawat yang biasanya dianggap sejenis masalah kulit yang berlaku ketika usia akil baligh sebenarnya boleh dialami sesiapa sahaja tanpa mengira usia.

Daripada masalah ringan seperti sedikit bintik di muka, belakang badan dan dada, jerawat boleh berlarutan hingga menyebabkan tekanan emosi dan parut kekal jika tidak dirawat. Maka sebab itulah jerawat perlu dirawat dengan produk yang tepat, sesuai dengan jenis kulit dan masalah yang dihadapi kerana masalah jerawat pada kulit wajah tidak boleh selesai dengan sendirinya tanpa sebarang perawatan.

Ramai yang mengakui kehadiran parut menimbulkan rasa malu apatah lagi jika ia disebabkan jerawat dan dapat dilihat dengan jelas di kawasan muka atau leher. Lebih 85 peratus dewasa dan remaja berusia 12 hingga 25 tahun di seluruh dunia mengalami masalah parut jerawat pada wajah dan leher.

Kajian dijalankan mendapati, 31 peratus mengalami parut kerana kerosakan tisu dalaman selain pembentukan tanda hitam, bintik merah dan parut.

Berikut dikongsikan (perkongsian di Facebook Kak Dee) serba sedikit tentang produk yang dipakai untuk menghilangkan jerawat dan parut hitam. Semua produk ini boleh dibeli di drugstore kecuali suplemen.

LANGKAH 1: Sebelum cuci muka dhijah akan remove make up/ kotoran kat muka dengan garnier micellar cleansing water sebab yang ni memang sangat sangat efektik hilangkan kotoran. Harga pun murah, rm9.90 untuk yang kecil untuk 1-2 bulan pakai dan bawah rm19.90 untuk yang besar untuk 5-6 bulan pakai. Bila gunakan ni uolls kena apply dengan kapas.

LANGKAH 2: Kalau pencuci muka dhijah akan gunakan cetaphil sebab sangat sangat selamat and disarankan oleh doktor pakar kulit. Bila pakai cetaphil kulit jadi lembut dan bersih je. Harga satu ni bawah RM25.00 dan boleh tahan sampai 2-3 bulan.

LANGKAH 3: Dhijah akan gunakan scrub green tea scrub jenama st ives sebab produk ni sangat best bila pakai. Seminggu boleh pakai 3 kali ja, harga rm18 untuk 6-7 bulan. Jimat kan? Kesan dia pulak blackhead jadi kurang and hilangkan jerawat.

LANGKAH 4: Dhijah akan gunakan toner jenama aiken sebab yang ni buatkan muka rasa segar, boleh lindungi muka daripada panahan matahari dan boleh kawal minyak kat muka. Yang ni dhijah paling suka sebab harga dia rm5.90 ja tapi kesan dia efektif sangat. Satu botol ni tahan 2-3 bulan.

LANGKAH 5:  Dhijah akan gunakan daily lotion jenama aiken sebab daily lotion dia elok. Bila pakai daily lotion aiken muka akan rasa selembut baby and produk ni sangat bagus untuk muka berjerawat, sangat sangat rekomen, harga RM12 untuk 2-3 bulan.

LANGKAH 6: Dhijah akan pakai sunblock jenama biore perfect moisturising milk sebab dia ada spf 50 and texture dia sangat best weh, satu ni rm16 untuk 3-4 bulan.

LANGKAH 7: yang ni pakai malam malam tau, bila jerawat besaq gedabak tumbuh kat muka, dhijah akan gunakan tea tree oil jenama aiken sebab dalam masa 2-3 hari jerawat akan kecut dan totally hilang weh, serious tak tipu, tea tree oil ni rm12 tapi boleh la tahan 1-2 bulan.

LANGKAH 8: garden of eden rosa t triple action acne serum ni dhijah apply kat parut hitam dan ia sangat berhasil, dalam 5-7 hari parut hitam start pudar, tapi kena rajin pakai tiap tiap malam, satu botol ni boleh la bertahan untuk 2-3 minggu, harga RM40.

Untuk suplemen saya amalkan Dr Pure Vita C sebab ia bagus untuk memperbaiki kulit wajah, putihkan kulit dan bantu hilangkan jerawat. Untuk rutin lain, selepas bangun tidur, sebelum mandi, amalkan minum air masak 2 hingga 3 gelas. Kulit wajah akan rasa fresh sahaja. Selain itu amalkan minum air yang cukup 2 hingga 3 liter sehari dan hasilnya jerawat pada kulit wajah semakin berkurangan.

Tidak dapat dinafikan masalah jerawat dan parut jerawat jika tidak dirawat sehingga sembuh akan membuatkan keyakinan diri seseorang itu ‘jatuh merudum.’ Semoga dengan perkongsian gadis ini dapat membantu anda untuk mengembalikan semula seri wajah anda.


21 Pencuci Muka Ini Mampu Kekalkan Kelembapan Semula Jadi Kulit Kombinasi

Sekiranya anda mempunyai kulit kombinasi, maka anda mungkin sudah mengetahui perjuangan mencari produk penjagaan kulit yang sesuai untuk anda. Memiliki kulit kombinasi harus mendapatkan produk yang berjalan lancar sehingga tidak menghilangkan kelembapan dari bahagian muka yang kering, sambil mengawal sebum di kawasan berminyak.

Walaupun pembersihan mungkin kelihatan seperti bahagian termudah dalam rutin penjagaan kulit, tetapi tidak semudah yang anda percayai. Ini kerana tidak semua pembersih berfungsi untuk semua jenis kulit – dan untuk anda, anda perlu mencari pencuci muka untuk kulit kombinasi yang sesuai dengan keperluan anda.

Kulit kombinasi TIDAK boleh menggunakan pembersih pelucut minyak. Jika anda menggunakan juga mungkin berpotensi memperburuk masalah minyak di zon-T.

Pembersih jenis apa yang berkesan? Pakar mengesyorkan pembersih penyeimbang ringan yang tidak mempunyai bahan yang terlalu keras. Beberapa jenama yang terdapat dalam senarai larangan termasuk asid salisilik, alkohol, dan benzoil peroksida semua ini terkenal kerana mengeringkan kulit anda.

Masih tidak pasti apa yang sesuai untuk anda? Lihat pembersih terbaik yang disyorkan oleh kebanyakkan pengguna yang mempunyai kulit kombinasi!

Innisfree’s Green Barley Bubble Cleanser adalah pembersih lembut yang diformulasikan dengan tiga jenis AHA semula jadi untuk menghilangkan serpihan kulit yang berkesan bagi orang yang mempunyai kulit sensitif, atau mengeringkan kulit mereka secara berlebihan. Apabila dibersihkan, pembersih menghasilkan gelembung yang kaya dan halus untuk membersihkan kulit sensitif tanpa menjengkelkannya.

Pengguna yang mempunyai kulit kombinasi sangat menyukai produk ini, setelah bersusah payah mencari pembersih yang menggunakan campuran bahan yang betul. Malah ada yang mendakwa bahawa kulit mereka lebih baik menyerap kelebihan produk penjagaan kulit lain yang mereka gunakan setelah mereka mula mencuci dengan ini.

Pembersih muka baharu bebas minyak dengan ekstrak buluh adalah langkah pertama anda untuk mencapai kulit matte yang sempurna. Tekstur gel berbuih yang menyegarkan menjadikan kulit terasa segar, tidak ketat, dan dengan kemasan matte yang bersih. Pembersih ini sangat sesuai untuk kulit kombinasi dengan jenis kulit berminyak dan diformulasikan tanpa minyak, paraben, phthalates, formaldehid, sls dan sles.

Kekuatan ekstrak buluh, bahan penyeimbangan ini sifatnya yang mengagumkan dan kemampuannya menyerap minyak, meninggalkan kulit dengan penampilan yang matte yang sihat dan rasa bersih yang melengking walaupun dengan penutup muka!

Produk terhebat ini yang mempunyai ramai peminat sejak zaman turun-menurun. Cetaphil Gentle Skin Cleanser menggunakan formulasi ringan dan tidak menjengkelkan juga menenangkan kulit ketika membersih. Hasilnya, kulit sangat lembut hingga terbukti selamat digunakan pada kulit halus bayi.

Sebab mengapa pembersih ini menjadi kegemaran pelanggan Kiehl? Diformulasikan dengan squalane, minyak biji aprikot, vitamin E dan minyak avokado, Pembersih muka ini penuh dengan bahan-bahan yang melindungi dan menghidrat kulit anda.

Sekiranya masih tidak yakin, ulasan dalam talian yang sangat positif pasti akan mengubah fikiran anda. Beberapa individu telah menggunakan pencuci muka ini selama lebih dari satu dekad, sementara yang lain mengucapkan terima kasih kerana pencuci ini mampu menyembuhkan jerawat mereka. Kulit kombinasi anda pasti akan berterima kasih kepada anda kerana menggunakan pencuci muka ini.

Sekiranya pembersih anda meninggalkan kulit anda yang ketat dan gatal setiap kali selepas mencuci, sudah tiba masanya untuk menukar kepada pilihan yang lain yang lebih lembut. Pertimbangkan krim bebas sabun KORA Organic: pembersih ini diformulasikan untuk membersihkan kulit anda dengan lembut dan teliti. Gabungan ekstrak semula jadi organik yang diperakui bekerjasama untuk melegakan kulit yang jengkel, menjadikannya mustahil sekiranya anda menginginkan sesuatu yang dapat memperbaiki kerosakan yang dilakukan oleh pembersih lama anda.

Membersihkan kulit dengan lembut dengan menghilangkan minyak, alat solek, kotoran, dan kotoran yang tidak diingini di permukaan wajah. Ini bukan hanya melakukan pekerjaan yang sangat baik dalam pembersihan, tetapi juga menenangkan kemerahan dan seimbang dengan pH, jadi anda dapat memastikan bahawa penggunaan harian akan menyebabkan lebih sedikit kemerahan dan mengurangkan kereaktifan kulit.

Anda juga akan menyukai tekstur krim yang kaya dengan pembersih ini, yang terasa sangat selesa sehingga anda mungkin terdorong untuk mencuci lebih kerap.

Air beras telah digunakan sebagai rawatan kecantikan tradisional selama berabad-abad, dan The Face Shop terkenal kerana menggabungkannya ke dalam pembersih terlaris mereka.

Pembersih berbuih yang mendalam untuk membersihkan kotoran yang menyumbat kulit dan mencerahkan kulit anda dengan ekstrak beras dan sabun. Oleh kerana teksturnya yang lembut, buih pembersih ini benar-benar membantu menjaga kulit sentiasa terhidrat dengan meminimumkan kelembapan yang hilang dari pembersihan.

Diperbuat daripada ekstrak herba kaya yang melarutkan kekotoran semasa bersentuhan, ini adalah satu pembersih yang tidak boleh anda lepaskan sekiranya anda menginginkan sesuatu yang dapat membersihkan dan menenangkan kulit kombinasi. Sekiranya anda salah seorang yang percaya bahawa pembersih harus melakukan lebih daripada sekadar pembersihan, anda pasti seronok mengetahui bahawa pembersih Mario Badescu dilengkapi dengan banyak faedah. Kemampuan pencuci ini untuk mengelupas dan merangsang pertumbuhan sel-sel baru dengan lembut, anda juga dapat melihat penurunan warna dan tanda-tanda penuaan yang berkurang.

Buih pembersih ultra-lembut dari LANEIG, kandungan air gula phyto yang mengisi kelembapan pada kulit menjanjikan untuk melembabkan ketika membersih wajah. Bukan itu sahaja, pembersih ini diformulasikan dengan Moisture White Dew, teknologi pencerah yang dipatenkan yang dapat memperbaiki bintik-bintik gelap dan warna kulit yang tidak sekata untuk keseluruhan warna yang lebih cerah dan halus.

Pembersih terbaik dan juga sabun untuk kulit kombinasi dari  Clarins yang membersihkan lembut seperti krim. Bahan-bahan yang disasarkan pada pencuci muka ini, seperti ekstrak kelapa bekerjasama untuk mengekalkan kulit semula jadi dan menjaga keseimbangan kelembapan kulit wajah. Bilas mousse pembersih dengan air sejuk dan kulit kombinasi anda akan meningkatkan tekstur lembut yang sangat didambakan dalam masa yang singkat!

Nikmati semburan kelembapan yang menyegarkan pada kulit anda setiap kali anda membersihkan dengan Neutrogena Hydroboost Water Gel Cleanser. Pembersih gel penghidratan ini menggunakan teknologi pembersih yang dipatenkan dan Asid Hyaluronik untuk membersihkan minyak di zon-T anda, dan memberi kawasan kering hidrasi yang diperlukannya.

Pembersih berasaskan air ini pada langkah kedua rutin pembersihan dua kali anda, setelah anda menggunakan pembersih minyak untuk menghilangkan solekan kalis air yang lebih degil.

Agak mahal tetapi berbaloi, pengalaman pembersihan yang mewah, jenama penjagaan kulit Tatcha siri The Rice Polish yang terkenal kegemaran Meghan Markle.

Menenangkan untuk kulit wajah yang mungkin lebih sensitif dan merupakan pengelupasan yang diaktifkan air yang mengandungi teh hijau, beras dan algae untuk mengatasi garis-garis halus dan kedutan. Penggunaan harian boleh membantu mengurangkan penampilan garis-garis halus, warna kulit yang tidak sekata, hiperpigmentasi dan jerawat. Hebat bukan!

Mempunyai kulit kombinasi bermakna anda tidak boleh langsung menggunakan bahan yang berat di zon T berminyak anda. COSRX menawarkan pilihan yang dapat menghilangkan solekan, kotoran dan minyak berlebihan tanpa menjengkelkan atau mengeringkan kulit.

Formula gel-krim gel susu mengandungi ekstrak buah betik untuk melembut, ekstrak witch hazel yang menenangkan dan allantoin melembap. Gabungan ramuan ini dijamin menjadikan wajah anda terasa halus dan berkhasiat, seolah-olah mencuci wajah dengan susu tulen!

Pembersih yang menghilangkan minyak berlebihan secara menyeluruh di zon-T sambil meninggalkan kulit anda terasa bersih dan segar hanya dengan menggunakan Effaclar Purifying Foaming Gel Cleanser La Roche-Posay. Pembersih gel bebas dari paraben, alkohol, dan minyak, menjaga keseimbangan pH kulit anda pada 5.5. Formula ini memastikan kulit anda bebas dari kotoran, tetapi tidak dilucutkan minyak dan penghidratan yang diperlukan.

Adalah sukar untuk salah dengan produk terlaris dari jenama Glossier. Formula gel berkrim yang seimbang pH dibuat dengan campuran lima perapi kulit sehingga wajah anda dibiarkan terasa sihat dan lembut, tetapi tidak sesekali tidak selesa.

Pembersih ini juga unik kerana ia menggunakan agen pembersih lembut yang sama yang terdapat dalam larutan kanta lekap. Ini bermaksud pembersih ini cukup kuat untuk menghilangkan kekotoran, namun cukup selamat untuk digunakan walaupun pada mata anda!

Ikuti trend penjagaan kulit jeli dengan pembersih jeli Drunk Elephant! Ia dikatakan sebagai pembersih jeli inovatif yang menghilangkan semua kesan solekan, minyak berlebihan, pencemaran, dan kotoran lain.

Mereka yang mempunyai kulit kombinasi sensitif, ia sangat baik sehingga mungkin menjadikan pembersihan sebagai salah satu langkah paling menyenangkan dalam rutin penjagaan kulit harian anda. Pembersih jeli ini tidak berbuih, dan gunakan dalam rejim anda sebanyak mungkin untuk hasil maksimum!

Mula berada di pasaran sejak tahun 1990-an, dan tidak sukar untuk melihat mengapa ia sangat disukai selama ini. Sejumlah peminat setia memuji pembersih soya ini kerana dapat mencairkan solekan secara harfiah, tanpa membiarkan kulit mereka terasa kering walaupun jelas bersih. Sekiranya anda mempunyai kulit yang sangat sensitif dan rawan jerawat yang sering timbul, yang mungkin disebabkan oleh penggunaan pembersih yang salah, anda akan dapati bahawa pembersih ini berfungsi dengan baik.

Keliru sama ada ini pelembap, atau adakah pembersih? Tidak seperti pembersih biasa, Pond’s Cold Cream Cleanser sebenarnya pelembap 50 peratus. Bermaksud pembersih Pond berfungsi seperti pelembap, memasukkan kulit anda dengan kelembapan sambil membersihkan kotoran dan solekan. Bahkan maskara kalis air dan yang diperlukan hanyalah satu produk untuk melakukan semuanya.

Daun teh hijau dalam botol itu adalah bahan utama. Pembersih unik ini adalah ekstrak teh hijau yang diperam, yang dikatakan dapat mencerahkan, menenangkan, dan menghidrat kulit anda. Penyelidikan juga mendapati bahawa ia meningkatkan tahap kelembapan kulit sambil mengurangkan sebum, menjadikannya sempurna bagi mereka yang bimbang pembersih terlalu kering atau terlalu berminyak.

Jenama dari Jepun ini salah satu kegemaran pencinta kecantikan. Bukan terkenal dengan dengan alat tulis, makanan ringan, dan perabotnya, tetapi tahukah anda bahawa mereka juga mempunyaisenarai produk kecantikan?

Pembungkusannya yang ringkas, pembersih gel dari Muji ini terkenal menyebar dengan cepat ke seluruh kulit dan menghilangkan solek dengan teliti. Apa yang menjadikannya pilihan yang baik untuk kulit kombinasi adalah bahawa ia tidak merengsakan kulit anda dan juga mengandungi bahan pelembap semula jadi seperti jus aprikot dan ekstrak daun pic.

Caudalie’s Fleur De Vigne Instant Foaming Cleanser adalah pembersih cecair semula jadi tanpa sabun 99 peratus yang berubah menjadi buih berangin yang lembut untuk pembersihan yang lembut dan berkesan. Ia diformulasikan khas untuk kulit kombinasi  campuran ekstrak anggur, sage, dan chamomile sangat bagus untuk membersihkan kulit tanpa mengganggu keseimbangan kulit. Aroma manis dalam produk ini, pecinta kecantikan menyukai dengan haruman pembersih ini dan menyatakan bahawa ia sama sekali tidak menjengkelkan kulit mereka.


‘Kenapalah Tak Bertudung Lebih Awal’- Imbau Kisah Lalu, Ernie Zakri Syukur Dibuka Pintu Hati

Penyanyi yang kini manis tampil dengan imej berhijab sejak Mac lalu mengakui kesilapannya menangguhkan niatnya untuk berhijab sehingga tamat pentas akhir Anugerah Juara Lagu ke-34 kerana lebih memikirkan soal kerja pada waktu itu.

Bagaimanapun, dia bersyukur kerana niatnya itu akhirnya terlaksana apabila dibukakan hati untuk berhijab.

Ujar Ernie, ada hikmahnya sewaktu duduk di rumah ketika pelaksanaan Perintah Kawalan Pergerakan (PKP) kerana dia mempunyai masa untuk muhasabah diri.

“Masa AJL haritu, sebenarnya memang dah niat nak pakai tudung tetapi saya lebih memikirkan tentang soal kerja masa itu. Dan benda itu adalah satu kesilapan saya juga.

“Sekarang saya terfikir kenapalah saya tak pakai tudung lebih awal. Saya hanya manusia biasa. Saya sebenarnya rasa lagi bersyukur yang Allah berjaya buka hati saya,” kata Ernie,28.

Tambahnya lagi, dia tidak akan sesekali menoleh ke belakang dan berusaha untuk terus istiqamah dalam menjaga aurat.

Selain itu, Ernie juga akui bimbang andainya dia tidak sempat berhijab kerana gerun memikirkan akhir zaman.

“Lepas AJL, masa PKP ni yang meletakkan tanda untuk saya bertudung kerana timbul rasa ketakutan pada saya what if this is the end of the world. Sempat ke aku ni.

“Sedikit sebanyak benda tu mendorong saya untuk lebih berani dan Alhamdulillah lepas saya sarung je tidak ada apa-apa kesusahan bagi saya,” jelasnya.

Walaupun sudah berhijab, ia tidak menghalang dirinya untuk teruskan karier dalam bidang nyanyian kerana percaya niat yang baik pasti akan dipermudahkan.

“Pada saya Allah itu penyayang. Dia tidak akan suruh kita berhenti cari rezeki tapi dengan cara dan haluan yang betul. Benda ni sangat subjektif.

“Ada juga yang mengatakan yang sepatutnya kita ni tak boleh menyanyi tapi pada saya asalkan niat tu betul kita nak cari rezeki yang halal,” katanya yang akan berkahwin dengan penyanyi, Syamel pada tahun hadapan.


Tarik Perhatian Di Media Sosial, Ini Cara Cipta Sendiri ‘Filter IG Story’. Tak Perlu Khimat PRO Pun!

Cara membuat filter Instagram adalah salah satu helah yang perlu anda ketahui sekarang. Lebih-lebih lagi jika anda hijabi yang kreatif dan ingin menjadikan ‘instagram story’ anda lain daripada yang lain. Mengapa menggunakan filter sedia ada sedangkan anda boleh membuat filter IG anda sendiri!

Instagram (IG) perlu diiktiraf sebagai aplikasi media sosial kegemaran. Walaupun media sosial lain seperti TikTok telah “diserang” pengamal media sosial, IG masih mendapat tempat di hati penggunanya hasil inovasi mereka. Salah satu inovasi yang paling penting ialah ‘filter’ IG.

Dengan ‘filter’, anda boleh menjadikan Cerita lebih menarik dengan pelbagai kesan visual. Menariknya, kini anda juga boleh membuat ‘filter’ IG anda sendiri. Tidak lagi hanya boleh dibuat pada PC/laptop, kini anda boleh menggunakan telefon bimbit untuk membuatnya, tau!Ingin tahu cara membuat ‘filter’ Instagram pada telefon bimbit atau komputer riba yang dijamin ‘cool’ dan estetik? Jom lihat panduan lengkap di bawah!

Semasa menggunakan aplikasi Instagram, anda pasti pernah mencuba ciri ‘instagram story’ dengan pelbagai pilihan ‘filter’ estetik dan ‘filter’ lucu dalam bentuk permainan. Tetapi, pernahkah anda terfikir bagaimana untuk membuat ‘filter’ IG? Adakah proses pembuatannya panjang dan rumit? Kemudian, aplikasi apakah yang digunakan untuk membuat ‘filter’ Instagram?

Tenang ya sis, semua persoalan ini akan terjawab. Kebiasaannya cara membuat ‘filter’ Instagram dilakukan pada PC atau komputer riba kerana rekaan grafik akan lebih selesa jika dibuat pada kedua-dua peranti ini berbanding telefon pintar. Nah, cara membuat ‘filter’ di Instagram memerlukan aplikasi khas yang dipanggil Spark AR Studio. Cara membuat ‘filter’ Instagram menggunakan aplikasi ini agak mudah, sebenarnya. Anda hanya perlu bersabar dan berhati-hati dalam melakukannya.

Jika anda ingin tahu cara membuat ‘filter’ Instagram anda sendiri menggunakan aplikasi Spark AR Studio, jom ikuti langkah-langkah ini.

Spark AR Studio ialah aplikasi atau program untuk Windows yang membolehkan pengguna mencipta kesan dan ‘filter’ dalam bentuk realiti tambahan (AR), dan selepas itu ia boleh dikongsi di media sosial seperti seperti facebook dan instagram. Walaupun tak pernah ada pengalaman dalam bidang design dan 3D modelling, tak perlu risau ya. Spark AR Studio mempunyai template yang boleh memudahkan anda mencipta kesan dan ‘filter’ anda sendiri.

Paparan program ini juga direka bentuk supaya anda boleh membayangkan hasil akhir ciptaan pada telefon pintar secara umum. Walaupun penggunaan aplikasi Spark AR Studio biasanya pada PC atau komputer riba, masih terdapat cara untuk membuat ‘filter’ Instagram tanpa komputer riba.

Anda boleh memuat turun aplikasi ini di Google Play Store dan App Store, jadi cara membuat ‘filter’ Instagram pada telefon Android dan cara membuat ‘filter’ Instagram pada iPhone adalah lebih mudah.

Selepas mengetahui fungsi dan ciri Spark AR Studio, maka anda perlu tahu cara menggunakannya untuk mencipta ‘filter’ Instagram sendiri.

Langkah 1 – Muat turun Spark AR Studio

Langkah 2 – Masukkan Apl Spark AR Studio

Langkah 3 – Menambah Objek pada ‘filter’

Selain daripada menggunakan komputer riba, ternyata anda juga boleh membuat ‘filter’ IG anda sendiri di telefon bimbit anda, tau. Terdapat beberapa cara yang boleh anda gunakan melalui aplikasi seperti Spark AR atau PicsArt. Caranya uga tidak jauh berbeza dengan membuatnya di PC/laptop. Jom lihat tutorial penuh di bawah!

Langkah 1: Muat turun dan install Spark AR

Langkah 2: Sediakan Objek ‘filter’

Langkah 3: Cari Menu Bahan dan Tambahkan pada Face Mesh

Langkah 4: Klik Pilih Fail dalam Tekstur untuk Pilih Cat Muka dalam Jenis Shader

Jika ia tidak kelihatan seperti imej yang anda inginkan, anda boleh menavigasi ke folder yang sesuai melalui penjelajah fail yang akan muncul.

Langkah 5: Eksport ‘filter’ ke IG

Jika berjaya, pemberitahuan akan dipaparkan pada akaun Instagram. Anda boleh klik pemberitahuan yang muncul untuk membuka ‘filter’ yang telah anda buat, kemudian gunakan ‘filter’ untuk membuat story IG seperti biasa.

Kemudian, bolehkah kita membuat ‘filter’ IG pada telefon bimbit tanpa aplikasi? Malangnya, sehingga kini tiada cara untuk membuat ‘filter’ IG pada telefon bimbit tanpa aplikasi. Jadi, pastikan anda menggunakan Spark AR untuk membuat ‘filter’ IG, ya sis!

Jika penjelasan di atas adalah cara membuat ‘filter’ IG dengan telefon Android, bagaimana pula dengan pengguna iPhone? Bolehkah anda melakukan cara membuat ‘filter’ IG pada iPhone? Jawapannya sudah tentu boleh. Anda juga boleh melakukannya dengan mudah seperti cara membuat ‘filter’ IG pada platform lain seperti PC/komputer riba atau telefon bimbit.

Kaedahnya sama seperti cara membuat ‘filter’ IG pada telefon bimbit. Anda masih perlu membuatnya menggunakan aplikasi Spark AR. Jadi, cuba semak semula point di atas dan ikuti tutorial supaya anda boleh menggunakan Spark AR untuk mencipta ‘filter’ estetik, geng!

Buat masa ini, IG filter hanya boleh dilakukan melalui aplikasi Spark AR Studio. Tanpa aplikasi, anda mungkin boleh mencipta kesan visual seperti pelekat atau mengalih keluar latar belakang. Walau bagaimanapun, anda tidak akan dapat menggunakan kesan tanpa Spark AR.

Untuk cara membuat ‘filter’ Instagram dalam PicsArt, satu-satunya perkara yang boleh anda lakukan ialah mengalih keluar latar belakang untuk menjadikan proses penciptaan ‘filter’ lebih mudah dalam Spark AR. Anda juga boleh menggunakannya untuk membuat pelekat untuk kesan unik pada ‘filter’ tersuai anda. Untuk menambah kesan pelekat, anda juga mesti memuat turun facemeshtracker supaya pelekat atau kesan visual lain boleh memasuki ‘filter’.

Supaya anda tidak ingin tahu, jom lihat cara membuat ‘filter’ Instagram di PicsArt melalui kesan pelekat di bawah!

Demikianlah cara membuat ‘filter’ Instagram (IG) 2022 terbaru yang mudah dan dijamin berfungsi. Buat masa ini, Spark AR Studio ialah satu-satunya apl yang boleh digunakan untuk membuat ‘filter’ IG. Jadi, anda tidak boleh membuat ‘filter’ IG pada telefon bimbit anda tanpa aplikasi. Walaupun langkahnya agak panjang, anda pasti akan rasa kepuasan apabila ‘filter’ anda berjaya diterbitkan di Instagram. Jika ya, selamat mencuba sis!

SUMBER: Jalantikus


Nak Kulit Mulus Dan Gebu Persis Mak Dan Nenek Anda. Ini Senarai Bedak Sejuk Petua Cantik Turun Temurun!

Pemakaian bedak sejuk merupakan salah satu produk turun temurun yang bertujuan untuk mencantikkan atau menggebukan wajah yang diamalkan oleh masyarakat terdahulu khasnya di Malaysia dan serata dunia.

Bedak sejuk yang dikombinasikan dengan pelbagai bahan semulajadi seperti kunyit, asam jawa, lemon dan sebagainya memberikan manfaat yang terbaik untuk kulit. Buktinya, kita lihat sejarah bagaimana nenek moyang kita menjaga kulit mereka. Bagaimana masyarakat terdahulu menjadikan kulit mereka gebu, halus dan cantik? Semestinya dengan menggunakan bedak sejuk sahaja.

Namun, ada juga antara hijabi yang masih meneruskan tradisi kecantikan ini. Hijabista bawakan senarai bedak sejuk di pasaran yang tidak kurang hebatnya keberkesanan pada wajah anda.

Bedak sejuk cina murah – compact powder zaman dahulu

Siapa yang tak kenal bedak sejuk Sam Fong yang juga dikenali sebagai bedak nyonya. Bedak inilah yang digunakan sebagai bedak padat oleh orang dulu-dulu. Ia digunakan untuk memutih dan melicinkan kulit. Malah, bedak ini turut digunakan untuk menghilangkan garis-garis halus pada muka. Rekaan pembungkusannya memang sinonim dengan jenama ini.

Bedak sejuk untuk jeragat dan menghalang pertumbuhan jerawat pasir

Kombinasi beras pulut dan buah Bearberry memberikan kesan hypo-pigmenting dan antioksidan. Penggunaan secara konsisten selama 6 minggu diyakini boleh mengecutkan jerawat dan memudarkan jeragat tebal. Bedak sejuk Bearberry unik dan lain dari yang lain kerana menggunakan buah bearberry liar dari Scotland. Pun begitu, bedak sejuk ini masih mengekalkan rumusan tradisi yang dikatakan terbukti berkesan untuk masalah jerawat dan jeragat.

Bedak sejuk dengan ekstrak madu – berkesan rawat stres

Bedak ini menaikkan seri wajah dan menghaluskan kulit dan membantu anda mengurangkan kesan menopaus dan penuaan pada kulit anda. Uniknya, bedak ini juga boleh digunakan untuk menghalau serangga dan merawat gigitan serangga. Dirumus menggunakan beras, madu kelulut dan haruman minyak pati bunga geranium, bedak sejuk ini bukan sahaja boleh digunakan untuk tujuan kecantikan, tetapi juga boleh melegakan tekanan dan mengurangkan kemurungan.

Bedak sejuk lemon – pelindung matahari semulajadi dan rawat jerawat kemerahan

Bedak ini akan berfungsi sebagai pelindung matahari semula jadi anda. Tidak perlu lagi memakai sunscreen. Kandungan asas bedak sejuk Thanaka ini adalah Sandalwood iaitu kayu cendana yang berpotensi mencerah dan mencegah keradangan pada kulit. Kombinasi kayu cendana dan lemon ini dikhususkan untuk merawat jerawat kronik dan kulit pucat. Untuk menggunakan bedak ini sebagai bedak asas, anda hanya perlu sapukannya pada muka dan siap.

Bedak sejuk terbaik untuk merawat demam campak dan kayap

Daun semambu atau daun Neem seringkali menjadi pilihan bagi mengurangkan gatal-gatal semasa demam campak. Khasiat antibakteria, antikulat dan antivirus pada daun ini membuatkannya sesuai digunakan untuk masalah penyakit kulit seperti alahan, kurap, kayap dan sebagainya.

Bedak sejuk untuk jerawat dan mengubati resdung

Bedak sejuk berubat ini mengandungi batu nasila, buah pala, cengkih dan juga pandan. Batu nasila adalah sejenis mineral yang bertindak sebagai agen penyejuk secara semula jadi. Rumusan kesemua bahan-bahan ini memfokuskan untuk mengecutkan jerawat dan memudarkan parut jerawat. Selain itu, bedak ini juga dikatakan boleh mengurangkan resdung.

Bedak sejuk moden – pelbagai kegunaan dengan ekstrak buah bidara

Penyediaan bedak sejuk secara moden dalam bentuk cecair diminati ramai kerana penggunaan yang mudah. Produk Marini ini dihasilkan dengan ekstrak bidara tanpa paraben dan SLS serta sesuai untuk pelbagai kegunaan. Antara lain bedak ini boleh merawat kerengsaan dan gatal-gatal pada kulit, memudarkan parut serta luka, dan boleh digunakan sebagai sapuan untuk ruam. Kesan hitam di celah ketiak dan paha juga boleh dikurangkan. Untuk tujuan kecantikan pula, produk ini boleh mengurangkan jerawat, pigmentasi kulit dan seterusnya mencerahkan kulit.

Bedak sejuk dengan kunyit untuk menghapuskan kesan sunburn

Sesuai untuk anda yang alami sunburn, bedak sejuk ini dapat merawat cela dengan sempurna. Bedak sejuk yang dihasil menggunakan gabungan campuran ramuan tradisi dan moden. Antaranya adalah beras, kunyit, madu dan air zam zam. Kunyit mengandungi antioksidan yang tinggi, dapat membantu proses regenerasi kulit dan mengurangkan pembentukan noda hitam.

Bedak sejuk untuk bayi – tidak menyebabkan kulit si kecil iritasi

Produk Tabloq Warisan Asli ini mengandungi bedak sejuk asli 100%. Ia sesuai digunakan tanpa mengira umur dan jenis kulit. Produk ini sangat sesuai digunakan pada bayi untuk merawat ruam dan gatal-gatal.

Bedak sejuk abu gunung berapi – Mengurangkan penghasilan minyak di kulit muka

Gabungan dari bedak sejuk dan abu gunung berapi dapat memberi kelebihan berganda kepada kulit wajah. Dibuat dari beras yang direndam selama 44 hari mengikut petua nenek moyang dahulu. Abu gunung berapi tinggi dengan sulfur, iaitu bahan mineral yang mampu membunuh bakteria. Kandungan sulfur yang tinggi mampu melambat penuaan, secara tidak langsung melindungi kulit daripada kesan toksik pencemaran dan radiasi.

SUMBER : Producnation


Pilih Sarung Bantal Yang Betul Kalau Tak Nak Jerawat Muncul. Rambut Pun Tak Gugur Lagi!

Ramai wanita yang memakai solekan cenderung untuk mengalami masalah jerawat akibat daripada tabiat tidak menanggalkan solekan dengan cara yang betul. Sisa-sisa solekan tersebut bercampur dengan bakteria dan menutup pori-pori kulit menyebabkan pori-pori tersumbat lalu menjadi jerawat.

Tetapi ramai juga yang hairan semasa musim PKP ini kerana biarpun tidak mengenakan solekan di rumah, namun jerawat mulai tumbuh di wajah dengan banyak berbanding hari-hari sebelumnya. Jadi apakah puncanya?

Di musim PKP ini, ramai yang mengikut trend terkini dengan membuat minuman viral yang mengandungi kadar gula yang tinggi. Tidak kurang juga yang berlumba-lumba membuat pelbagai jenis kek. Tahukah anda, gula merupakan salah satu punca penyumbang kepada masalah jerawat?

Gula putih mengandungi agen keradangan yang boleh menganggu kondisi kulit, terutamanya kulit sensitif. Kandungan produk tenusu juga sering dikaitkan dengan masalah jerawat. Ia dipercayai boleh mengaktifkan kelenjar sebum dan menyebabkan kulit menjadi lebih berminyak lalu menyebabkan jerawat.

Jadi, kawal pemakanan anda. Kurangkan gula dan garam dalam makanan. Elakkan memakan makanan yang diproses yang mengandungi tinggi kandungan gula, garam dan lemak.

Semakin anda stress, semakin anda akan dapati jerawat tumbuh dengan lebih banyak. Hal ini kerana adrenalin serta hormon androgen yang ada dalam badan dikeluarkan secara berlebihan apabila kita stress dan menjadi punca berlakunya jerawat.

Relaks, anda perlu tenang dan tanganinya dengan baik. Selalulah bersembang dengan keluarga secara berhadapan atau secara dalam talian jika anda tidak berada dalam rumah yang sama agar tidak merasa sunyi dan tertekan.

Apabila berada di rumah kita sering lupa untuk meminum air yang mencukupi lalu menyebabkan berlakunya dihidrasi. Badan kita memerlukan air yang cukup untuk mengeluarkan toksin daripada badan. Amalkan kebiasaan untuk minum air kosong secukupnya sewaktu di rumah.

Ramai yang berhenti melakukan rutin penjagaan wajah apabila berada di rumah. Malas mungkin? Akibatnya, kulit tidak mendapat pelembab dan perlindungan matahari yang sepatutnya. Apabila kulit kering, ia akan menghasilkan lebih banyak minyak lalu menyebabkan jerawat.

Teruskan rutin penjagaan wajah anda seperti biasa. Jangan lupa untuk memakai krim perlindungan matahari walaupun anda berada di dalam rumah.

Ramai yang tidak tahu sarung bantal yang kotor merupakan salah satu punca utama jerawat muncul di sekitar pipi. Kita lebih kerap menggunakan bantal pada musim PKP ini lalu menyebabkan bantal lebih cepat kotor dan menjadi sarang pembiakan bakteria.

Penggunaan sarung bantal jenis kapas pula menjadikan sarung bantal lebih mudah memerangkapkan hama, bakteria dan alergen yang menyebabkan pori-pori wajah tersumbat.

Penggunaan bahan penjagaan rambut yang terdiri dari minyak dan bahan kimia juga mudah diserap oleh sarung bantal kapas. Bahan-bahan ini juga menyebabkan pori-pori tersumbat dan menjadikan jerawat tumbuh dengan banyak.

Anda dinasihatkan untuk basuh sarung bantal anda seminggu sekali dan lebih baik jika anda tukar sarung bantal anda kepada sarung bantal sutera asli. Ini adalah kerana sutera asli merupakan fabrik hipoalergenik yang dihasilkan daripada bahan semulajadi dan tidak menyerap bakteria, alergen dan minyak seperti fabrik kapas.


“Lawanya, Ingat Tengok IG Mira Filzah” – Netizen Usik Salih Yaacob Yang Gembira Hadir Di Majlis Konvo Anak

Hati ayah mana tidak bangga apabila melihat anak kandung berjaya menggenggam ijazah yang diimpikan selama ini. Begitu juga bagi pelawak Salih Yaccob yang tidak dapat menyembunyikan perasaan gembira hadir di majlis konvokesyen anak perempuannya. Kapsyen yang diberikan dalam foto dimuat turun begitu lucu dan menggambarkan perasaan dialami ketika itu.

Salih Yaacob dan isteri hadir di majlis konvokesyen anak perempuanya, Nurfareshah. Dalam kapsyen lain Salih Yaccob memberitahu dia dulu belajar sampai, tetapi sampaikan salam sahaja.

Dihujung kapsyen berkenaan diletakkan perkataan sweet yang begitu sinonim dengan Salih Yaccob yang jugaa merupakan penyampai radio di Sinar FM.

Papa dulu belajar sampai ……sampai sampaikanlah salam je…sweeeeet

Sebaik muat turut ramai netizen mula mengusik Salih Yaccob dalam komen. Ada yang memberitahu wajah anak perempuan dari 13 orang anaknya itu itu seiras Mira Filzah dan ada juga yang bercadang untuk masuk meminang anak perempuanya itu.

Apa pun Hijabista ucapkan tahniah atas kejayaan Nurfareshah dan sememangnya momen itu sangat membanggakan Salih Yaccob sekeluarga.


Trik Pilih Pakaian Supaya ‘Segera’ Nampak Langsing, Barulah Rasa Lebih Yakin

Tubuh yang langsing sememang menjadi idaman semua kaum wanita. Namun bagi hijabi yang memiliki tubuh yang berisi, sis tentunya teringin juga ingin kelihatan bergaya. Sebenarnya meskipun tubuh sis berisi, ada caranya untuk kita kelihatan langsing.

Sebagai wanita tentunya sis ingin tampil cantik dan menarik. Namun adakalanya kita merasa tubuh kelihatan ‘berisi’ ketika melihat di sudut pantulan cermin. Ingin tampil lebih langsing secara segera?

Cuba EMPAT trik berikut ini:

WARNA GELAP
Hitam atau biru tua merupakan pilihan paling selamat untuk kelihatan langsing dalam setiap gaya penampilan. Trik lain adalah dengan memilih satu ton warna dari hujung rambut hingga ke hujung kaki sehingga tubuh kelihatan lebih tinggi.

OUTER PANJANG
Ramai wanita yang tidak selesa dan rasa kurang berkeyakinan saat melihat perut yang berlipat di sana sini saat duduk bersama teman-teman. Apa yang boleh anda lakukan ialah dengan memakai outer atau kardigan longgar sepanjang paha yang boleh menutupi perut berlipat atau paha yang besar. Dalam masa yang sama juga anda akan kelihatan lebih bergaya. Memilih outer motif bergaris vertikal juga membantu memberikan ilusi langsing.

MINI DRES
Mini dres yang disarungkan pada tubuh secara tidak langsung membantu memberikan ilusi kaki yang lebih panjang. Agar tampil lebih langsing bak model, kenakan bersama pointy shoes dengan ketinggian lebih daripada tiga sentimeter. Tentu anda tampak lebih menawan.

DENIM WARNA GELAP
Pilih jean dengan potongan straight cut atau boot cut. Ia mampu ‘merampingkan’ bahagian bawah tubuh. Hindari tambahan poket besar atau patch dalam warna terang. Ini kerana ia boleh membuatkan kaki anda kelihatan besar dan lebar.

Apa yang penting ialah keyakinan ketika menggayakan pakaian yang dipakai. Secara tidak langsung, aura akan terserlah dengan keyakinan yang terpamer pada riak wajah sis.


Nak Cantik Kena Rajin, Buat Sendiri Masker Beras Pulut Dengan Susu Confirm Wajah Berseri

Menjadi idaman setiap wanita mempunyai wajah yang berseri tapa sebarang masalah kulit, bagi membina keyakinan diri untuk berdepan dengan orang ramai. Ada individu gemar menggunakan produk-produk kecantikan namun ada juga menggunakan petua traditional.

KULIT MUKA BERSERI-SERI RAYA NI DENGAN 2 BAHAN JERR

Bahan

CARAMENBUATNYA:

CARA GUNA:

Korang cuba la buat, kompem tak nyesal laaa

Kredit to arieza rieza


Lepas 11 Tahun, Dr Sheikh Muszaphar Dedah Rahsia Pesan Ibunya Supaya Baca Al-Quran Di Angkasa Lepas

Sudah hampir 11 tahun angkasawan pertama negara, Datuk Dr Sheikh Muszaphar Shukor menjejakkan kaki ke angkasa lepas. Walaupun sudah lama, tetapi peristiwa itu masih segar diingatan seluruh rakyat Malaysia. Dan sebagai empunya diri juga tudak terkecuali turut mengimbau pengalaman ketika berada di atas sana. Dalam satu foto dimuat turun Dr Sheikh Muszaphar, beliau memberitahu bagaimana kitab suci Al-Quran ini yang jadi peneman sepanjang berada di sana.

Dalam foto throwback itu Dr Sheikh Muszaphar menulis kaspyen di mana ketika berada di angkasa lepas, beliau telah membawa dua buah kitab Al-Quran pemberian orang yang dikasihinya.

Menurutnya kitab Al-Quran pertama telah diberi oleh ibunya yang cukup bimbang dengan keselamatannya dan sentiasa mengingatkan beliau untuk membaca Al-Quran ketika berada di Stesen Angkasa Antarabangsa (ISS) berkenaan.

Malah ibunya itu juga turut hilang berat badan sebanyak 10 KG sepanjang 11 hari beliau berada di ISS pada tahun 2007 yang lalu.

Dan sebuah lagi Al-Quran diberikan oleh arwah ayahnya yang percaya beliau antara insan terpilih dari mula lagi untuk bergelar angkasawan.

Malah ayah kepada empat cahaya mata itu turut terharu dengan pengorbanan keduanya yang tidak putus-putus memberi semangat dan kekuatan kepada beliau untuk berhadapan dengan pelbagai cabaran yang dihadapi sepanjang perjalanan bergelar angkasawan.

Menurutnya juga sesungguhnya kedua-dua insan ini cukup bermakna dan segala-galanya untuk diri beliau.

Tidak dilupakan beliau turut memberitahu bahawa Al-Quran sentiasa menjadi panduan yang mengingatkan dirinya bagi setiap langkah untuk bergelar angkasawan.

Posting dimuat turun ini mendapat reaksi positif dari netizen. Masing-masing cukup terinsprasi dengan kisah dikongsi Dr Sheikh Muszaphar ini, lebih-lebih sebagai insan yang begitu memuliakan kedua ibu bapanya.


‘Sleep Hygiene’ Penting Untuk Kulit Cantik Berseri! Amalkan Cara Tradisional Ini Untuk Tidur Yang Baik!

Kesan yang akan terjadi apabila tidak cukup tidur adalah individu akan berasa tidak segar selepas bangun pagi, mulut kering dan sakit kepala.Antara kesan yang teruk adalah boleh menyebabkan kemalangan jalan raya kerana mengantuk, tidak fokus dan depresi. Tidur yang tidak lena menjadikan tubuh tidak bermaya dan hilang fokus, kerana itulah pentingnya masyarakat mengamalkan rutin ‘sleep hygiene’ untuk mendapat tidur yang cukup dan berkualiti.

Tidak ramai sebenarnya yang mengetahui tentang ‘sleep hygiene’ ini, tetapi masyarakat luar seperti di negara Jepun sudah lama mempraktikkannya dalam amalan kehidupan seharian,” katanya.

Selain memberikan fokus yang tinggi dan mengelakkan dari sebarang penyakit seperti darah tinggi, sleep hygiene turut mengelakkan seseorang yang tidur terjaga di tengah malam dan mengakibatkan badan tidak mendapat rehat yang cukup.

Oleh yang demikian, ia akan mula menyumbang kepada pelbagai penyakit- penyakit yang kronik seperti hipertensi, serangan jantung, strok dan juga diabetes.

Sleep Hygiene untuk tidur berkualiti:

Rawatan tradisional untuk mudah tidur:

1.Menjaga jadual kesihatan

Apabila kita menjaga kualiti tidur kita, ia akan memberikan tubuh badan kita lebih sihat. Tempoh masa untuk tidur yang berkualiti ialah 8 jam, iaitu tidur yang tidak terllau banyak dan tidak terlalu sedikit. Bukan itu sahaja, malah kita haruslah sentiasa bersenam setiap hari, tidak memaksa untuk tidur dan mengikut jadual yang tidur teratur. Seperkara lagi, usahlah minum minuman berkafein di malam hari kerana ia menyukarkan kita untuk mendapat tidur yang lena.

2. Mengunakan teknik meditasi

Teknik meditasi membantu untuk menghilangkan masalah insomnia dengan lebih efektif. Ia membolehkan otot-otot tegang menjadi longgar. Elakkan menonton TV, bermain telefon bimbit, membaca, makan atau terlalu banyak berfikir di atas katil.

3. Makan makanan magnesium dan kalsium

Diet pemakanan seharian juga memainkan peranan penting untuk mengatasi masalah tidur. Terdapat beberapa penyelidikan mengatakan bahawa sumber magnesium dan kalsium boleh menjadikan tidur yang baik. Magnesium terlibat dalam banyak proses dalam badan termasuklah melonggarkan otot. Sumber makanan kalsium dan magnesium yang tinggi ialah sayura-sayuran, tenusu dan kacang serta bijirin.

5. Dapatkan beberapa senaman aerobik

Aktiviti fizikal dapat membantu mengurangkan tekanan dan dapat menguatkan badan anda, menjadikannya lebih mudah bagi anda untuk tidur dan mempunyai rehat malam yang baik.


10 Produk Solekan Tak Sampai RM200 Mampu Milik Dan Berbaloi Untuk Tukar LOOK Tahun Baru.

Hijabis Si Make Up Hunters pasti memburu sesuatu yang berbaloi untuk digunakan. Kebanyakkan dari mereka sentiasa try and error dengan pelbagai produk sehingga mendapat kesesuaian memakai.

Melalui entry laman sosial facebook Izzaty H. Jamal, admin terbawa untuk review semula produk solekan dan ternyata anda perlu bawa RM250 sahaja untuk memiliki 10 produk ini untungnya kalau ada jualan murah pasti tak sampai RM200.

Ikuti perkongsian 10 produk solekan ini pastikan berbaloi untuk ‘si make up hunter'”

Baby Skin pore Erase Maybelline Face Primer, memiliki kemasan tube dengan isi 22 ml. Ukurannya memang cukup kecil dan mudah untuk dibawa-bawa. Kemasan ini memiliki tutup dengan ulir yang tidak mudah terbuka dengan sendirinya. Mulut tube yang mengerucut memudahkan anda untuk mengatur jumlah produk yang ingin dikeluarkan.

Kandungan utama dari produk ini adalah dimethicone, salah satu jenis silicone yang sering ditemukan pada produk untuk melembutkan tekstur kulit. Selain itu, primer ini juga memiliki kandungan Bitter Cherry Extract yang berguna sebagai anti-oksidan sekaligus dapat menjaga kelembapan kulit.

“Kalau Anda sedang mencari primer yang dapat bekerja baik dengan harga yang terjangkau, produk ini layak untuk dicuba! Siapa ada kulit bermasalah pori terbuka? Boleh la kaburkan sikit pori yang besar tu kan.”

HARGA: RM 26++

Concealer keluaran produk kecantikan asal New York ini mendapat sambutan yang baik dari pencinta makeup. Selain harganya yang terjangkau, Maybelline Fit Me Concealer ini menjanjikan hasil yang natural, segar, dan flawless. Sehingga memberi kesan bahawa kulit anda tidak memiliki kekurangan apapun. Walaupun bentuknya yang ramping, concealer ini memiliki isi yang cukup banyak, sehingga boleh digunakan berkali-kali.

“Kulit berminyak guna yang ni tau! Ada banyak shade. Concealer sangat ringan. Pakai ni pom letop macam Hanan Khaira!“

HARGA: RM 20++

Customized blush on pertama dengan format tint yang dapat menyesuaikan dengan PH kulit untuk pipi merah merona.  Self adjusting tint yang menyesuaikan warna sesuai dengan PH kulit – Pon-pon brush, aplikator khusus untuk aplikasikan blush tint dengan mudah.

“Memudahkan kerja. Tak payah bawak berus / beauty blender. Ni blusher tau dan boleh dijadikan sebagai eyeshadow & lipstick jugak. Be creativeee.”

HARGA: RM 30++

Masker gel alis & alis memanjakan kening anda serta bulu mata anda untuk memberi mereka kedua-dua bentuk yang sempurna. diuji secara opthalmologi.

“Nak kening natural tak lukis guna ni. Sesuai jugak utk jinakkan kening korang yang meliar ke kiri ke kanan. Murah ni! Boleh guna sbg maskara jugak.”

HARGA: RM 15++

Beberapa kajian dan maklum balas yang baik tentang produk asas  yang baru dipasarkan di Malaysia. Raikaian ini sesuai dengan jenis kulit berminyak dan memilih Malaysia sebagai pasaran mereka pasti idea yang cemerlang kerana kebanyakan rakyat Malaysia mempunyai jenis kulit berminyak normal kerana cuaca dan persekitaran kita.

“Zaty pakai shade 228 (sesuai utk golongan medium dark) , Siapa kulit berminyak wajib ada.”

HARGA RM49.90

Pelurus eyeliner cair pertama melengkung setiap lengkung garis lash mempunyai mata halus. Liner rapat mengikuti lengkung kontur mata, mengisi antara bulu mata untuk garis lash yang lebih jelas.

“Memudahkan korang nak lukis eyeliner. Kita bagi 5/5! “

HARGA: RM 30++

Krim asas ini ini di datangi dengan tona warna yang terhad, sejenis mousse yang mempunyai teksturnya sangat halus. Saat diaplikasikan, krim ini terasa ringan dan langsung berubah tekstur menjadi berdebu saat sapukan dipermukaan muka. Mengaplikasikan krim asas menggunakan tangan, flat foundation brush, flat top foundation brush, atau beauty blender. Namun saya sarankan memakai flat top brush kerana teksturnya yang cepat berubah.

“Kalau jenis nak siap make up cepat pakai ni. Sapu sapu dah siap. Sesuai for daily. Tapi yang tak bestnya sbb kurang shade!!! Ada sikit je”

HARGA: RM 30++

Formula halus dan meluncur di bibir dengan indah dan bertahan lama. Untuk harga, anda tidak boleh mengalahkannya, lip liner ini mungkin yang terbaik di farmasi. Saya hanya berharap mereka akan memperluaskan jumlah rangkaian mereka dan beralih ke pensil gaya berpusing dan bukan jenis penaik. Sudah tentu pilihan yang terbaik.

“Belilah!!!!! Color cantik texture best!!!!”

HARGA: RM5.90

Lipcolor tahan kemerahan dan pemindahan ini berlaku seperti gincu cecair yang kering hingga selesai matte. Ia kekal di bibir anda melalui aktiviti siang dan malam yang memerlukan sedikit sentuhan. Terdapat dalam 5 warna kaya dan sangat pigmented melengkapkan penampilan matte anda! Lip cream ini bersifat ringan, bebas wangian, karmin bebas, bebas paraben dan tanpa karbohidrat juga tidak diuji pada haiwan

“Ha ni kena beli. Tapi siapa ada bibir extra dry pakai lip balm / vaseline dulu. Semua color dia lawa.”

HARGA: RM 21++

Highlighter pen Catrice ini kemasannya berupa pen berwarna peach dengan model twist-up. Jadi highlighter ini penggunaanya dengan cara diputar untuk mengeluarkan isinya seperti ketika anda menggunakan lipstik. Secara keseluruhan kemasannya terlihat sederhana namun tetap chique dan senang saat dipegang.

Highlighter pen Catrice ini teksturnya lembut, pigmented dan long lasting. Bahkan tidak akan menyangka dengan harga yang relatif murah boleh mendapatkan highlighter pen dari jenama luar yang berkualiti. Membersihkannya sekadar menggunakan makeup remover atau dengan baby oil.

“Boleh jadikan sebagai highlighter / eyeshadow, ada few colors. Creamy!”

HARGA:RM 20++


Netizen Puji Penampilan IZARA Di Majlis Resepsi, Ada Kata Macam PRINCESS Frozen, Artis Bollywood, Ratu Greek & BARBIE DOLL. Memang ‘Perfect’

Semalam telah berlangsung majlis resepsi kedua mempelai, Izara dan Adib Khalid di sebuah hotel terkemuka ibu kota. Sama seperti majlis akad nikah, penampilan Izara malam itu sangat cantik dan ‘perfect’ sekali. Busana moden yang digayakan Izara memperlihatkan dirinya umpama seorang puteri. Lebih-lebih lagi apabila bergandingan dengan Adib yang tampak kacak mengenakan suit.

A post shared by Siti Nurhaliza Tarudin (@ctdk) on Nov 19, 2017 at 7:00pm PST

Kalau di majlis nikah tempihari, teruk penampilan Izara dikutuk netizen, tetapi kali mendapat pujian melambung. Izara diumpakan seperti Queen dalam persalinan daripada pereka terkenal Rizman Ruzaini.

Tak kurang juga penampilan Izara macam anak patung, Princess Elsa Frozen, juga diumpakan seperti artis Bollywood dalam satu filem dan definasi kecantikkannya juga diibaratkan seperti angels.

Ada juga memuji gaya Izara seperti Greek Princess dan memang layak digelar pengantin. Ada juga mirip Emma Watson dalam filem Harry Porter.

@sarahbais83 Seriously. … cantik gilerrr. ..I love that dress n crown.

@isz_zam woww mcm puteri raja.. impresses

@m_eqone Love it .. mcm greek princess

@ziegiman Beautiful and stunning bride..

@massroses_88 Sesuai sgt baju ni dgn izara.. Perfect!

Netizen bukan sahaja memuji busana tetapi juga crown digayakan walaupun tanpa layah panjang, ia cukup membuatkan penampian Izara cukup sempurna.

Bukan itu sahaja mekap Izara juga menyerlahkan lagi kejelitaan wajah ratu sehari ini. Izara mendapat sentuhan Bosco untuk menata rias wajahnya yang sememangnya sudah cantik.

Malah kali ini ramai netizen yang mahu menjadikan wedding dress Izara sebagai inspirasi untuk majlis mereka nanti. Dress putih perak dengan perincian merpati dalam bentuk jemeki ini memang layak dianggap sebagai busana pengantin paling cantik untuk tahun ini.

Walau pelbagai komen netizen, empunya diri pastinya lebih tahu rekaan mana yang sesuai dengan dirinya. Admin suka kedua-dua busana kerana ia adalah nilai dan cerita tersendiri. Janganlah mahu membandingkan kedua-dua pereka ini kerana masing-masing punya kreativiti tersendiri.


Bukan Semua Nikmat Yang Kita Dapat Nak Ditayang, Bimbang Ada Yang Dengki

Jika kita lihat masyarakat kita hari ini kalau boleh semua perkara mahu dikongsikan di media sosial. Pendek kata apa sahaja yang diperolehi tidak kiralah naik pangkat, dapat bonus, dapat hadiah barang kemas besar daripada suami, pindah rumah mewah dan sebagainya semuanya dikongsikan di platform media sosial.

Kesenangan dan kegembiraan dunia hanya bersifat sementara, malah penuh dengan tipu daya. Firman Allah SWT dalam al-Quran bermaksud: “Dan (ingatlah bahawa) kehidupan di dunia ini (meliputi segala kemewahan dan pangkat kebesarannya) tidak lain hanyalah kesenangan bagi orang yang terpedaya.” (Surah Ali ‘Imran, ayat 185)

1. Dialog Nabi Ya’qub dan Nabi Yusuf sangat menarik untuk direnungi. Nabi Ya’qub berpesan kepada anaknya Nabi Yusuf agar jangan menceritakan mimpi beliau kepada abang-abangnya kerana bimbang ia akan disalah erti atau nikmat yang dikurniakan kepadanya akan menimbulkan perasaan dengki dan iri hati.

Firman Allah:

قَالَ يَا بُنَيَّ لَا تَقْصُصْ رُؤْيَاكَ عَلَىٰ إِخْوَتِكَ فَيَكِيدُوا لَكَ كَيْدًا ۖ إِنَّ الشَّيْطَانَ لِلْإِنسَانِ عَدُوٌّ مُّبِينٌ

“Wahai anakku! Janganlah engkau ceritakan mimpimu kepada saudara-saudaramu, kerana aku khuatir mereka akan menjalankan sesuatu rancangan jahat terhadapmu. Sesungguhnya syaitan adalah musuh yang nyata bagi manusia.” (Surah Yusuf: 5)

2. Ketika menghuraikan ayat ini, Sheikh al-Tantawi menjelaskan bahawa adakalanya nikmat yang dikurniakan kepada kita perlu untuk tidak ditayangkan, apatah lagi diceritakan kepada orang ramai kerana ia berupaya menimbulkan reaksi yang tidak dijangka.

Kata al-Tantawi:

أنه يجوز للإنسان فى بعض الأوقات أن يخفى بعض النعم التى أنعم الله بها عليه ، خشية حسد الحاسدين ، أو عدوان المعتدين

“Sesungguhnya harus bagi seorang insan itu dalam sesetengah keadaan untuk menyembunyikan nikmat yang dikurniakan oleh Allah kepadanya, kerana bimbang (nikmat tersebut berupaya) menimbulkan hasad dengki atau permusuhan dari orang yang memusuhi.” (Tafsir al-Wasit)

3. Perhatikan juga lafaz yang digunakan oleh Nabi Ya’qub ini adalah mengenai penyampaian secara verbal, iaitu jangan diceritakan perkara itu kepada orang lain. Apa yang berlaku pada hari ini terkadang bukan sahaja diceritakan malah ditayangkan dalam platform media sosial yang mungkin mengundang respon yang berbeza.

4. Pada hakikatnya tidak salah berkongsikan nikmat yang dikurniakan kepada kita. Namun sekiranya kita bimbang akan reaksi yang negatif, maka sewajarnya kita pertimbangkan semula hasrat tersebut.

Kata al-Imam al-Qurtubi:

وفيها أيضا ما يدل على جواز ترك إظهار النعمة عند من تخشى غائلته حسدا وكيدا

“Dan daripada ayat ini juga terdapat pengajaran bahawa harus bagi kita untuk meninggalkan (menjauhkan) diri dari menzahirkan nikmat yang dikurniakan kepada kita sekiranya kita bimbang dengan perkara tersebut akan menimbulkan hasad dengki dan tipu daya.” (Tafsir al-Qurtubi)

5. Dan ayat al-Quran ini ditutup dengan peringatan bahawa syaitan adalah musuh manusia yang nyata, yang berperanan meniupkan api kebencian dan dengki dalam jiwa manusia sehingga mereka saling berbalah sekalipun dalam kalangan adik-beradik sendiri. Semoga Allah membimbing kita.


“Sekarang Memang Trend Tudung Balut Tengkuk Ya?”, Ini Nasihat Adam Corrie Buat Hijabi Di Luar Sana

Definisi fesyen memang luas. Sesiapa sahaja boleh berfesyen tidak kira anda berhijab atau tidak. Jika dahulu, ramai individu mempunyai persepsi bahawa hijabi tidak boleh berfesyen. Tetapi sebenarnya, ia merupakan persepsi yang tidak benar. Anda masih boleh berfesyen meskipun mengenakan hijab asalkan anda mengikut panduan yang telah digariskan oleh agama Islam.

Tetapi jika dilihat sekarang, ramai wanita berhijab yang hanya sekadar berhijab. Kepala ditutup tetapi pakaian menampakkan bentuk badan. Selain itu, ada juga yang berhijab tetapi menampakkan bentuk dada dan bertudung pendek. Hijabi, sesunguhnya itu bukanlah panduan menutup aurat yang sebenar.

Menurut Islam, berhijab perlulah labuh hingga menutupi bahagian dada. Tidak salah jika anda mahu menggayakan tudung tetapi ia hendaklah labuh. Malah, pelakon, Adam Corrie sendiri telah menegur melalui akaun Instagramnya. Menurutnya, para suami dan bapa bertanggungjawab dalam memastikan isteri dan anak-anak perempuannya berpakaian mengiku syariat Allah.

Tambahnya lagi, dia sebagai seorang lelaki perlu menundukkan pandangan untuk elakkan daripada mendapat dosa. Apatah lagi dengan trend masa kini yang memakai tudung membalut tengkuk. Tegurnya, jangan lupa untuk tutup dada sekali. Mari kita baca perkongsian Adam Corrie. Semoga ia memberi manfaat kepada kita semua.

Jangan tag sesiapa , sebut nama sesesiapa dan brand sesesiapa dgn tujuan nak buat org lain terasa dan diaibkan. Itu bkn cara Rasulullah SAW berdakwah

“Hendaklah mereka (perempuan) melabuhkan kain tudung hingga menutupi dada-dada mereka”. (An-Nur : 31), .

“Hai Nabi, katakanlah kepada isteri-isterimu, anak-anakmu dan isteri-isteri orang mukmin: Hendaklah mereka menghulurkan (melabuhkan) jilbabnya (tudung kepala yang labuh menutupi dada) ke tubuh mereka. Yang demikian itu supaya mereka lebih mudah dikenal dan tidak diganggu. Dan ALLAH adalah Maha Pengampun Lagi Maha Penyayang.” (Surah al-Ahzaab: 59)

Kita fahamkan ayat yg Allah turunkan ini, ayat ini ditujukan pada para suami dan bapa. Para suami dan bapa bertanggungjawab memastikan isteri dan anak2 perempuannya berpakaian yg mengikut syariat.

Lelaki dan wanita kena saling membantu menjaga maruah diri dan keluarga.

“Sesunggunya wanita itu adalah aurat. Apabila dia keluar (dari rumahnya), syaitan akan menjadikan dia cantik (pada pandangan lelaki). Dan dia akan jauh daripada kasih sayang Allah Taala melainkan apabila dia berada di dalam rumahnya.”

[Riwayat al-Tirmizi dan Ibnu Hibban]

Sebagai lelaki, sy kena tundukkan pandangan utk elakkan dpt dosa. Itulah ujian utk kami kaum adam.

Tak perlu tag kawan-kawan kalau nak tegur mereka. Nak tegur kawan-kawan biarlah berhikmah.. jaga air muka kawan-kawan kita. Kita tutup aurat sempurna bkn hak utk mengaibkan kawan kita.

Kita bkn nak mengumpat dan aibkan sesiapa. Yang tag nama-nama , sy akan delete ye.

Doakan mereka itu lebih baik daripada mengaibkan mereka.

Hidayah itu milik Allah

Senyum selalu

Selalu bersangka baik

InsyaAllah hati tenang


Boleh Ke Sebenarnya Nak Merasa Makanan Yang Dimasak Untuk Berbuka Puasa

Tempoh sebulan Ramadan membuka pintu untuk kita mencari pahala dan membuat amal. Dari sekecil-kecil perkara boleh dikutip pahalanya dan salah satunya adalah menyediakan juadah untuk bersahur dan berbuka puasa.

Bagi ibu-ibu, inilah masanya untuk mengumpul pahala. Dalam tempoh Perintah Kawalan Pergerakan (PKP) ini peluang untuk tambah pahala dengan cara memasak sendiri hidangan untuk keluarga.

Namun ketika memasak, tentulah ingin merasa sama ada cukup atau tidak garam di dalam hidangan yang disediakan. Masalahnya bolehkah kita merasa makanan yang dimasak itu?

Ini penjelasan daripada Ustazah Nazirah Nur Mukmin.

Hukum Merasa Makanan Yang Dimasak Untuk Berbuka

Hari pertama puasa biasanya petang2 ni suri dan sura rumah kalut dah nak masak untuk berbuka. Ada yang tanya boleh tak rasa sikit untuk tau tahap kesediaan makanan untuk berbuka nanti?

Ulama berpandangan kalau dikecap (betoi ka ayat ni? Orang kedah kata chapp sikit dihujung lidah adalah dibolehkan dan tidak membatalkan puasa.

Ibn Abbas R. Anhuma berkata:

لاَبَأْسَ أَنْ يَذُوْقَ الخَلَّ أَوْالشَّيْءَ مَالَمْ يَدْخُلْ حَلْقَهُ وَهُوَصَائِمٌ

“Tidak mengapa seseorang yang sedang berpuasa mencicipi cuka atau sesuatu, selama tidak masuk sampai ke kerongkong.”

Rasa dihujung lidah bukan seroot sampai semangkuk ok.

Selamat memasak untuk keluarga anda. Kata Nabi, pahala orang yang menyediakan makanan bagi orang yang nak berbuka seumpama memperoleh pahala orang yang berpuasa tanpa dikurangi pahala orang tersebut.


Manfaat Solat Dhuha Pada Rohani Dan Jasmani Yang Tak Patut Dilepaskan

Sememangnya banyak hikmah tersembunyi dalam sesebuah solat itu. Solat Dhuha juga tidak terkecuali. Solat sunat yang dilakukan pada waktu pagi ini sesungguhnya banyak manfaat untuk disenaraikan. Kini, Hijabista senaraikan 4 kebaikan solat sunat dhuha pada rohani dan jasmani kita. Mari kita lihat!

Ini kerana solat dhuha itu dilakukan di pagi hingga waktu zuhur, dan waktu tersebut adalah sangat ideal untuk bersenam. Kerana itulah manfaatnya boleh disamakan dengan bersenam kerana pergerakkan dalam solat itu sangat baik untuk kesihatan tulang serta otot tanpa kita sedari.

Solat dhuha membantu untuk melancarkan peredaran darah dalam badan manusia kerana pergerakannya yang lengkap dan sempurna. Mulai dari mengangkat kedua tangan, membongkok saat gerakan rukuk, dan kemudian gerakan sujud di mana kepala kita lebih rendah dibandingkan badan dan darah tersebut juga mengalir ke kepala kemudian pada saat duduk aliran darah dinormalkan kembali.

Solat dhuha sangat bagus untuk kebaikan rohani kita, jiwa menjadi lebih tenang. Pintu rezeki kita juga akan dibukakan dengan mudahnya. Solat dhuha juga memberi ketenangan berganda dan menghindarkan diri kita daripada stress. Stress sememangnya mampu memberikan risiko penyakit kepada kita namun dengan solat dhuha, ianya mampu dicegah.

Selain itu, solat dhuha mampu memberi seri kecantikan kepada kita. Bila kulit selalu dibasuh dengan wudhu, kulit akan terjaga kebersihannya dan tidak mudah kendur serta memberi kesan awet muda pada wajah.

sumber:manfaat.co.id


Kisah Dua Beradik Ini Turunkan Berat Badan Cukup Berinspirasi, Salah Satunya Buat Aktiviti Larian & Mendaki

Sebelum ini ramai yang gagal untuk menurunkan berat badan disebabkan pelbagai faktor. Malah tiada disiplin dan keazaman yang tinggi menyebabkan impian untuk kekal langsing hanya sekadar omongan kosong. Namun perkongsian gadis ini yang memberitahu cara mengurangkan berat badan berdasarkan inspirasi kisah adiknya sebelum itu.

Dia yang sebelum ini mempunyai berat dalam kategori obeses class 1 kini sudah mencecah ke tahap overweight. Walaupun sudah setahun melakukannya, namun masih belum mencapai berat badan ideal.

Beratnya sebelum itu adakah sekitar 75.4 kg dan setelah mengamalkan cara ini, dia berjaya lenyapkan 17 kg. Kini berat wanita ini hanya sekitar 58 – 59 kg sahaja.

Paling penting menurutnya adalah disiplin diri yang tinggi. Bayangkan dia tolak terus makanan manis selama beberapa bulan dan mengawal nafsu makan adalah satu usaha paling sukar untuk dilakukan.


Nabila Huda Nekad Khatam Dalam Tempoh PKP, Walaupun Pernah Khatam 3 kali Sebelum Ini

Pelbagai aktiviti menarik dan bermanfaat yang boleh kita lakukan dalam tempoh Perintah Kawalan Pergerakkan ini, sepanjang duduk di rumah. Salah satu aktiviti yang bermanfaat ialah mendekatkan diri kepada Maha Pencipta kerana kita tidak leka dengan kehidupan seperti waktu bekerja.

Dalam perkongsian Nabila Huda yang juga merupakan aktres terkenal Tanah Air anak kepada penyanyi terkenal Amy Search, melalui Instangramnya sebelum ini mengajak orang ramai sama-sama membaca Al-Quran seperti yang dilakukan olehnya sekarang.

Perkara tersebut dipetik menerusi Sinar Harian yang diperoleh daripada live IG Nabila sendiri.

“Satu hari kita baca satu muka surat mana tahu lama-lama khatam.”

“Daripada kita duduk lepak tak buat apa baik kita baca sama-sama mana tahu kita duduk rumah ni sampai raya.”

Tambahnya, sejak kecil lagi dia sudah diajar membaca al-Quran oleh neneknya yang juga ibu kepada penyanyi rock Malaysia iaitu Amy Search.

Dia turut mendedahkan sudahpun khatam al-Quran sebanyak 3 kali sejak belajar membacanya.

“Saya belajar mengaji daripada nenek iaitu ibu kepada penyanyi Amy Search semasa kecil, dulu dia guru mengaji.

“Jadi saya mengaji setiap hari dengan nenek dan sudah berjaya khatam sebanyak tiga kali.”

Selain itu juga, sebelum ini Nabila ada memberitahu di Instagramnya bahawa bapa dan ibu tirinya telah menghadiahkan senaskah al-Quran bersempena dengan hari lahirnya yang disambut penghujung Mac lalu.

Dalam ucapan tersebut, bapanya mendoakan agar al-Quran yang dihadiahkan ini akan menjadi pendampingnya sentiasa. Ucapan yang disertakan dengan hadiah itu turut disertakan sekali dengan tanda tangan kedua orang tuanya.

Semoga Nabila Huda Istiqomah dalam membaca al-Quran setiap hari sehingga tiba hari raya seperti impiannya itu.

Bersama kita tanam azam seperti Nabila Huda untuk khatam Al quran dan manfaatkan waktu yang terluang. Figura ini bukan sahaja seorang aktres yang mempunyai bakat malah perkongsiannya di entri media sosial buat ramai yang terhibur.


Pakar Estetik Hailey Bieber Kongsi 9 Cara Mudah Untuk Hasilkan Kulit ‘Dewy’ Dan Bercahaya

Pakar estetik Hollywood Emma Goodman bongkar rahsia cara mendapatkan kemasan kulit segar dan berembun yang menjadi idaman. Cahaya yang diidamkan oleh Hailey Bieber adalah hasil daripada penjagaan kulit yang berkualiti, rawatan yang lembut dan dos penjagaan diri yang sihat.

Rahsia Hailey Bieber dari menggunakan minyak muka dengan cara yang betul dan alat berteknologi tinggi yang diperlukan oleh semua orang, kepada penyembuhan kulit melalui mandian bunyi dan batu kristal. Jom lihat rahsianya!

Mikrobiom ialah bakteria berfaedah, jadi apabila anda terlalu lakukan pengelupasan, atau mengelupas secara agresif, anda menanggalkan lapisan penghalang itu sehingga ia mula lemah dan kulit menjadi merah, sensitif dan kering. Ia juga menyebabkan lebih banyak penuaan dalam jangka panjang kerana anda tidak mempunyai lapisan pelindung penghalang kulit, yang membantu menyingkirkan badan daripada sebarang jenis unsur luar. Lakukan pengelupasan lembut, gunakan enzim asid buah yang sangat lembut dan sebulan sekali gunakan microdermabrasion.

PRODUK CADANGAN: TATA HARPER + NET SUSTAIN Resurfacing Mask

Ramai orang juga menggunakan retinol, jika digunakan secara berlebihan menyumbang kepada menanggalkan halangan, mengakibatkan kulit dan kepekaan yang lebih nipis. Retinoid benar-benar dimaksudkan untuk digunakan enam bulan, enam bulan cuti untuk meraih faedah dan mengelakkan perangkap. “Retinaldehyde (atau hanya retina), sebaliknya, menyokong semua perkara yang dilakukan oleh vitamin A, seperti memudarkan parut, membina kolagen dan mengurangkan saiz liang.

Walau bagaimanapun, yang penting, ia tidak terletak di permukaan kulit seperti retinol, yang boleh menyebabkan pengelupasan dan kerengsaan. Retinol tradisional boleh mencipta kesan plumping palsu juga. Satu kajian menunjukkan bahawa retinol menggebukan kulit, tetapi sebenarnya keradangan yang berlaku. Itulah sebabnya apabila berhenti menggunakan retinoid, kulit mereka kadangkala mengempis kerana ia telah gebu, tetapi hanya daripada proses keradangan. Retina tidak melakukan ini!

PRODUK CADANGAN: Medik8 Crystal Retinal 3

Arus mikro ialah alat kegemaran ramai pakar untuk digunakan dalam ritual kecantikan. Ia membawa banyak aliran darah dan peredaran ke kulit dan ia benar-benar membantu membina dan memanjangkan otot, yang memberikan struktur otot yang bagus pada kontur wajah anda apabila semakin berusia. Peranti profesional dalam pejabat menawarkan arus yang lebih tinggi, jadi akan melihat lebih banyak faedah jangka panjang jika anda melawat pakar. Sesetengah orang datang sebulan sekali untuk rawatan, kemudian melakukan NuFace mereka di rumah di antara rawatan. Peranti ini adalah pra-acara yang sangat baik untuk memberikan anda peningkatan yang anda cari.

PRODUK CADANGAN: NUFACE Trinity Facial Toning Kit

Jika anda mengalami kulit berminyak atau terasa sangat tersumbat, cuban helah di rumah ini. Campurkan sedikit baking soda dengan pembersih anda untuk pengelupasan yang mencerahkan yang digunakan dengan cara yang selamat. Lakukan ini beberapa kali seminggu jika anda berasa sangat berminyak atau pori tersumbat. Ia juga penting untuk melihat apa yang berlaku secara dalaman dan mengetahui sebab kulit anda mungkin terlalu berminyak atau sesak . Lagipun, kulit kita benar-benar kelihatan terbaik apabila kita merawatnya dari dalam ke luar.

Ini adalah cara terbaik untuk mengurut wajah secara aktif di rumah dan membantu memindahkan toksin dan mengalirkan cecair. Lakukannya pada waktu malam sebelum tidur, selepas rutin penjagaan kulit dan simpan sahaja alat gua sha di tepi katil dan amalkannya selama 10 hingga 15 minit jika anda mempunyai masa, walaupun rawatan lima minit. Ada perbezaannya!

Hailey Bieber telah lama menyentuh minyak muka untuk membantunya mencapai rupa kulit gebu berkilat, tetapi kuncinya ialah menyediakan kulit terlebih dahulu. Apabila anda menggunakan minyak muka, pastikan anda menggunakan air mawar atau sejenis toner penghidratan, kerana kulit anda tidak akan menyerap minyak dengan betul jika anda tidak membasahinya terlebih dahulu.

PRODUK CADANGAN: LA PRAIRIE Skin Caviar Nighttime Oil

Batu asas seperti obsidian atau turmalin hitam atau sebarang jenis batu gelap atau kaca gunung berapi secara semula jadi akan menjadi panas dan membantu mengalirkan toksin dalam badan. Ia bagus untuk digunakan untuk gua sha sebelum tidur, kerana ia akan membangkitkan tenaga anda, terutamanya jika anda tinggal di bandar besar yang semuanya sentiasa ‘hidup’. Selain menggunakan batu-batu ini dalam rejimen penjagaan kulit anda, pakar mencadangkan menyimpannya di dalam poket untuk membantu anda kekal fokus dan berhubung.

Jika anda ingin melihat hasil yang konsisten, melabur dalam produk berkualiti dan profesional. Anda boleh melepaskan diri dengan pembersih, toner, minyak muka dan pelembap tanpa farmasi, tetapi anda benar-benar ingin melabur dalam serum berkualiti tinggi. pakar menasihatkan untuk memasukkan sel stem, peptida dan vitamin C untuk pembaikan DNA ke dalam rejim anda untuk mendapatkan cahaya berembun yang layak dalam senarai A.

Apa sahaja yang ada dalam diri kita akan terserlah pada kulit anda terlebih dahulu. Gunakan gelombang bunyi untuk mengawal selia dan mengimbangi kedua-dua hemisfera otak dan membawa anda ke dalam keadaan beta, yang merupakan cara penyembuhan badan anda. Ramai orang mendapati bahawa apabila mereka bangun dari rawatan, ia membawa tubuh mereka ke dalam penjajaran, jadi ia merawat semua deria.

Untuk mencuba terapi bunyi di rumah, cari rentak binaural di YouTube. Terdapat banyak pilihan dalam talian secara percuma dan ia boleh membantu dengan sebarang penyakit. Anda boleh melakukannya di rumah sebelum tidur setiap malam. Gunakan fon kepala supaya anda boleh mendengar bunyi kanan dan kiri yang berbeza.

SUMBER: Youtube Hailey Bieber


“Jadikan Diri CONTOH Yang Baik, Jangan Kita Tak SOLAT & Tutup Aurat” – Isteri Corrie Kongsi Tip Kahwin MUALAF

Baru-baru ini kita mendengar perkhabaran gembira apabila pasangan mualaf Adam Corrie Lee Abdullah dan isterinya akan bergelar ibu dan ayah. Pastinya berita paling dinanti setelah hampir 10 tahun berkahwin dan menanti kehadiran zuriat. Melihat kerukunan rumahtangga mereka, ramai mengandaikan tiada badai dalam perhubungan ini. Malah segalanya seperti dipermudahkan Tuhan sepanjang keduanya mengharungi alam rumahtangga. Apatah lagi Adam Corrie juga seorang mualaf. Pastinya pelbagai cabaran dan dugaan dihadapi sepanjang perkahwinan, lebih-lebih bukan mudah mendidik saudara baru sepertinya.

Adam Corrie Lee Abdullah atau nama Lee mula memeluk Islam ketika usianya 39 tahun. Dia yang sebelum ini dari keluarga Cina yang menganut agama Budha telah mempelajari solat dan beberapa perkara fardhu ain.

Menurutnya dia menerima hidayah ketika dalam tidur. Ketika itu Adam Corrie bermipi seperti berada dalam syurga dan didatangi seseorang yang bercahaya putih lalu mukanya bersih tersenyum. Ia memberi satu ketenangan yang teramat ketika itu. Insan tersebut seperti memberitahu Islam adalah peganganmu.

Adam Corrie kemudiannya mengucap dua khalimah syahadah dan penghijrahannya juga bertukar 360 darjah. Sebagai seorang mualaf pastinya ada cabaran yang dilalui sepanjang usia perkahwinan mereka. Dalam perkongsian di laman instagram baru-baru ini Adam Corrie memberitahu tip dari isternya yang dipanggil bidadari, Puan Fazi Fuad bagaimana berkahwin dengan pasangan mualaf.

1. Betulkan niat dlm perkahwinan kita. Kalau niat kita kahwin dgn pasangan kita dulu sbb dia hensem, kaya , sbb nak dpt anak mix . Jadi betulkan niat kita . Sentiasa perbaharui niat perkahwinan kita. “Ya Allah aku berkahwin dgn suami ku ini, kerana Mu Ya Allah. Betulkanlah niat ku Ya Allah.. Jadikanlah perkahwinan kami ini .. Sebagai jambatan kami sekeluarga ke Syurga Mu Ya Allah.. Jadikan perkahwinan kami medan menyebarkan dakwah keindahan Islam pada org Islam dan juga yang belum Islam. “

2. Perbaiki diri kita dengan menuntut ilmu agama. Kalau kita tak pandai solat, kita belajar solat dulu.. Kemudian boleh ajar step by step. Mmg susah tp kena banyak bersabar. Kalau kita tak ada ilmu macamana kita nak menjawab persoalan dari pasangan kita.

3. Jadikan diri kita contoh penganut Islam yg terbaik di mata pasangan kita. Kalau kita sendiri tak solat, tak menutup aurat, minum arak, makan babi, main judi , berfoya-foya dgn lelaki lain dan sebagainya. Macamana pasangan muallaf kita nak jadi seorang Muslim yang baik. Kerana dia tak dpt contoh yang terbaik dari pasangannya yang baka Islam.

4.Selalu ambil tahu siapa kawan-kawan pasangan kita. Kerana pengaruh kawan sgt kuat. Percayalah cakap saya.. Walaupun pasangan kita dah mula solat, tak minum arak, pergi berjudi seperti sebelum dia Islam. Tp kalau kita tak pantau dengan siapa dia berkawan, dia akan terpengaruh kembali dgn kehidupan lama … Bkn tak boleh berkawan, cuma pantau dengan kasih sayang. Orang boleh tuduh kita seperti queen control, tak sporting dan macam2 tp kalau akidah suami kita terpesong kembali kerana tersalah pilih kawan.. Mereka tak peduli pon. Jadi jagalah suami kita yang masih baru. Akidahnya perlu dimantapkan. Jadikan kita sahabat trbaik utk dia berkongsi masalah dan berkongsi hobi . .

5. Doakan yang terbaik utk pasangan kita.. Doa seorang isteri yang sayang pada suaminya kerana Allah. Sokongan yang paling kuat untuk pasangan kita adalah DIRI KITA. Kerana itu tugas kita sebagai isteri , umat Islam dan hamba Allah


Tular Video Hijabi Suka Menari Kpop, Ustazah Asma’ Harun Berikan Teguran Lembut Buat Semua

Baru-baru ini tular video mengenai seorang gadis hijabi Melayu Islam di Korea yang muncul di dalam temubual bersama agensi berita antarabangsa, BBC. Dalam video tersebut, dia mengakui sangat menggemari aktiviti menari biarpun berhijab.

Walau bagaimanapun, video tersebut mengundang kontroversi di kalangan netizen kerana dia mengaitkan agama Islam dan soal pemakaian hijab ketika menjawab soalan yang diutarakan buatnya.

Tampil membetulkan perkara yang salah, Ustazah Asma’ Harun memberikan teguran penuh berhemah buatnya agar kita semua turut mengambil iktibar daripadanya.

INI MEMANG CARA SAYA. SELAGI SAYA RASA APA YANG SAYA BUAT NI BETUL, SAYA RASA INI BUKAN SATU MASALAH.

Astaghfirullah. Allahu Akbar.

Baru-baru ini tular sebuah video mengenai seorang individu Melayu Islam yang muncul dalam video temubual bersama agensi berita antarabangsa, BBC. Individu ini mula popular apabila aktif dalam membuat video-video tarian KPOP di YouTube dan Tik Tok.

Namun yang lebih menarik perhatian ialah tentang penampilannya yang berhijab. Apabila ditanya oleh wartawan, beliau menjawab bahawa dia suka memakai tudung, tetapi dalam masa yang sama amat gemar dengan tarian KPOP.

“Bagi saya, inilah cara saya menjalani hidup. Selagi saya saya tak lukakan sesiapa, saya rasa ia tidak menjadi masalah.”

DUHAI ADINDA YANG DIKASIHI,

Saya menuliskan ini daripada hati yang kasih akan kamu. Sebagai seorang wanita Islam, cara hidup kita di atas bumi Allah ini bukan semata-mata bersandarkan kepada logik akal atau pendapat peribadi, tetapi setiap perkara ada garis panduannya menurut al-Quran dan hadis Nabi Muhammad SAW.

Firman Allah SWT:

قُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ۚ ذَٰلِكَ أَزْكَىٰ لَهُمْ ۗ إِنَّ اللَّـهَ خَبِيرٌ بِمَا يَصْنَعُونَ ﴿٣٠﴾ وَقُل لِّلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنَّ وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا ﴿٣١﴾

Maksudnya: “Katakanlah (wahai Muhammad) kepada orang-orang lelaki yang beriman supaya mereka menyekat pandangan mereka (daripada memandang yang haram), dan memelihara kehormatan mereka. Yang demikian itu lebih suci bagi mereka; sesungguhnya Allah Amat Mendalam PengetahuanNya tentang apa yang mereka kerjakan. (30) Dan katakanlah kepada perempuan-perempuan yang beriman supaya menyekat pandangan mereka (daripada memandang yang haram), dan memelihara kehormatan mereka; dan janganlah mereka memperlihatkan perhiasan tubuh mereka kecuali yang zahir daripadanya.”

(Surah al-Nur 24: 30-31)

Jika kita sebut tentang tarian, pasti ia melibatkan pergerakan tangan, bahu, dada, kaki dan punggung yang berlatar belakangkan apa jua jenis muzik. Seharusnya video-video tersebut hanya disimpan untuk tatapan peribadi, tetapi hari ini ia dimuat naik secara terbuka untuk tatapan seluruh warga maya tanpa ada rasa segan dan silu.

Mungkin kita berbangga mendapat jutaan ‘followers’ dan ‘viewers’ apabila memuat naik video-video tarian, namun tidak terfikirkah andai satu hari nanti ingin bertaubat, dosa kita insyaAllah boleh terpadam dengan taubat nasuha, namun bagaimana dengan video-video tarian lama yang telah didownload oleh orang ramai?

Bagaimana pula jika tidak sempat bertaubat lalu ajal terlebih dahulu menyapa kita? Dosanya kita tanggung secara berterusan walau sudah berada di alam kubur😢

Allahu Akbar.

JARUM HALUS IDEOLOGI LIBERAL YANG MEMBAHAYAKAN.

“Saya bukan kacau orang pun, saya buat video saja, apa masalahnya…”

Sedar atau tidak, inilah antara bentuk normalisasi ideologi liberal yang perlahan-lahan mula meracuni pemikiran masyarakat kita.

Cara berfikir yang tidak mahu terikat dengan agama ini amat berbahaya. Apa jua tindakan ingin dihalalkan atas dasar pemikiran yang terbuka walaupun ia sangat jauh daripada syariat Islam.

Islam tidak melarang untuk berfikiran terbuka bahkan menggalakkan kita supaya berfikir dengan akal yang sihat, tetapi jangan sampai menjejaskan akidah atau melanggar batasan agama.

Renungilah sepotong hadis Nabi Muhammad SAW yang menggambarkan keadaan yang bakal berlaku pada akhir zaman.

Rasulullah SAW bersabda:

لَتَتَّبِعُنَّ سَنَنَ الَّذِينَ مِن قَبْلِكُمْ، شِبْرًا بِشِبْرٍ وَذِرَاعًا بِذِرَاعٍ، حتَّى لَوْ دَخَلُوا فِي جُحْرِ ضَبٍّ لَاتَّبَعْتُمُوهُمْ قُلْنَا: يا رَسُولَ اللّٰهِ، آلْيَهُودَ وَالنَّصَارَى؟ قالَ: فَمَنْ

Maksudnya: “Sungguh kalian akan mengikuti jalan orang-orang sebelum kalian sejengkal demi sejengkal dan sehasta demi sehasta, sampai jika orang-orang yang kalian ikuti itu masuk ke lubang dhob (yang sempit sekalipun), pasti kalian pun akan mengikutinya.” Kami (para sahabat) berkata, “Wahai Rasulullah, apakah yang diikuti itu ialah Yahudi dan Nasrani?” Beliau menjawab, “Lantas siapa lagi?”

(HR Muslim, hadis sahih)

*Dhob – biawak padang pasir

Benar, Islam juga menggalakkan perkembangan seni di dalam agama itu sendiri selagi mana ia bermanfaat, namun mesti dalam lingkungan syariat yang tujuannya untuk memelihara kebaikan ummah, bukan sehingga melalaikan dan mendatangkan kesan negatif mahupun fitnah kepada ummat Islam khususnya.

Sungguh saya menuliskan ini daripada hati yang sayang akan kamu, apatah lagi usiamu masih muda remaja. Ingatlah bahawa kemasyhuran, pengaruh, bakat dan kecantikan bukanlah satu anugerah apabila digunakan untuk maksiat, sebaliknya ia adalah sebuah musibah.

Sedarkah kita, Sungguh Maha Baiknya Allah SWT, walau kita berbuat sesuatu yang dimurkai-Nya, Dia tetap memberikan segala yang kita mahu dan perlu. Maka balaslah kasih sayang Allah dengan mentaati segala perintah-Nya dan meninggalkan segala larangan-Nya.

Maaf saya lakukan teguran ini secara terbuka, kerana luasnya liputan video temu bual bersama pihak BBC tersebut. Saya bimbang ramai yang sudah menonton terutamanya anak muda lain yang merasakan tiada masalah lalu diambil sebagai pegangan hidup. Nauzubillah.

Saya bertanggungjawab dengan ruang yang Allah berikan kepada saya untuk melakukan nahi mungkar, iaitu mencegah kemungkaran. Jika saya hanya berbuat kebaikan (amar makruf) namun mengabaikan untuk mencegah kemungkaran, maka saya benar-benar menzalimi diri sendiri.

DUHAI PARA ‘INFLUENCER’ DI MEDIA SOSIAL

Ya, kalian diperlukan dalam pelbagai segi, namun bukan dengan cara begini. Kasihanilah diri sendiri, kita semua bakal mati, janganlah ditangguhkan lagi, hajat untuk kembali.

Adakah kalian lebih utamakan minat dan bakat? Tanpa mengambil kira soal berkat, sekalipun setiap saat ajal mendekat, maka takutlah kepada yang Maha Kuat, kerana Dialah sumber kebahagiaan, kesengsaraan, azab dan nikmat.

Atas tiket apa sekalipun, jadilah ‘INFLUENCER’ yang ada rasa tanggungjawab kepada masyarakat Islam, serta tidak menyumbang kepada kerosakan yang sedia parah ini. Usahalah untuk hentikan apa jua ‘content’ yang menjatuhkan nilai diri sebagai orang Islam lebih-lebih lagi sebagai seorang wanita Muslimah.

Masih ramai ‘influencer’ dalam bidang hiburan yang membawa imej baik, berkaliber, bermaruah, menjaga batasan, namun tetap mampu bertahan dan berjaya dengan cemerlang. Jadikanlah mereka contoh tauladan.

Rasulullah SAW bersabda:

مَنْ سَنَّ فِى الإِسْلاَمِ سُنَّةً حَسَنَةً فَعُمِلَ بِهَا بَعْدَهُ كُتِبَ لَهُ مِثْلُ أَجْرِ مَنْ عَمِلَ بِهَا وَلاَ يَنْقُصُ مِنْ أُجُورِهِمْ شَىْءٌ وَمَنْ سَنَّ فِى الإِسْلاَمِ سُنَّةً سَيِّئَةً فَعُمِلَ بِهَا بَعْدَهُ كُتِبَ عَلَيْهِ مِثْلُ وِزْرِ مَنْ عَمِلَ بِهَا وَلاَ يَنْقُصُ مِنْ أَوْزَارِهِمْ شَىْءٌ

Maksudnya: “Siapa menjadi pelopor suatu amalan kebaikan lalu diamalkan oleh orang sesudahnya, maka akan dicatat baginya ganjaran semisal ganjaran orang yang mengikutinya dan sedikitpun tidak akan mengurangi ganjaran yang mereka peroleh. Sebaliknya, siapa menjadi pelopor suatu amalan keburukan lalu diamalkan oleh orang sesudahnya, maka akan dicatat baginya dosa semisal dosa orang yang mengikutinya, tanpa mengurangi dosanya sedikit pun.”

(HR Muslim, hadis sahih)

Semoga kita semua sentiasa dalam taufiq dan hidayah-Nya serta bersegera memohon keampunan dan rahmat-Nya 🤲

DOA SUPAYA DITETAPKAN HIDAYAH

رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِنْ لَدُنْكَ رَحْمَةً إِنَّكَ أَنْتَ الْوَهَّابُ

Maksudnya: “Ya Tuhan kami, janganlah Engkau jadikan hati kami condong kepada kesesatan sesudah Engkau beri petunjuk kepada kami, dan kurniakanlah kepada kami rahmat di sisi Engkau; kerana sesungguhnya Engkaulah Maha Pemberi.”

( Surah Ali Imran 3: 8 )

Semoga dengan kita memohon bersungguh-sungguh supaya diberi hidayah, Allah SWT menyelamatkan kita daripada terjatuh ke lembah dosa maksiat yang hitam dan melemaskan 🤲

Semoga bermanfaat buat semua.

SILAKAN SHARE, KITA BERKONGSI KEBAIKAN DAN GANJARAN PAHALA.

Asma’ binti Harun & Tim Penyelidikan

#UAHSahabatDuniaAkhirat


‘Percaya Pada Rezeki Allah’- Umie Aida Kongsi Tip Masuki Taman Syurga Raudhah Dengan Mudah

Memasuki taman syurga Raudhah menjadi impian setiap muslim yang berkunjung ke Masjid Nabawi di Madinah. Setiap daripada kita pastinya berusaha dengan bersungguh-sungguh untuk menjejakkan kaki ke situ walaupun terpaksa berebut dengan mereka yang lain.

Dahulunya Raudhah terletak di luar halaman Masjid Nabawi, iaitu di antara rumah Rasulullah SAW dan mighrab atau mimbar di Masjid Nabawi. Kini setelah masjid tersebut diperluaskan, lokasinya terletak di dalam masjid dengan ukuran 22 x 15 meter. Lokasi itulah yang menjadi taman syurga yang tidak sepi dikunjung oleh muslimin dan muslimat.

Berpeluang berkunjung ke sana, Datin Seri Umie Aida berkongsi tip di laman instagramnya mengenai cara memasuki Raudhah dengan mudah. Buat mereka yang bakal ke sana, bolehlah mengikuti panduan yang dikongsi olehnya ini. InsyaAllah.

Assalammualaikum… me nak kongsi sikit cara masuk raudah dengan mudah.. InsyaAllah..

1) lepas isyak kena tido.. untuk kumpul energy malam nanti. 2) 12.30 malam pergi masjid utk last group masuk ke raudah. Masa ni masih lagi ramai orang. 3) bila last group dibenarkan masuk.. jangan berebut2 dan berlari2 … tenang2 je. Take ur own sweet time.


Minum Air Limau Nipis Sebelum Bersenam, Dapat Bakar 30 Peratus Lemak

Limau nipis memang bagus untuk kegunaan kecantikan dan kesihatan. Jika diamalkan dalam kehidupan ia banyak membantu memelihara kesihatan. Namun pengambilannya perlulah konsisten bagi mendapatkan hasil yang terbaik.

Ikuti perkongsian berikut.

BAGAIMANA UNTUK MINUM AIR LIMAU DI KEDAI MAMAK UNTUK KURUS

Air merupakan bahan kedua terpenting dalam tubuh manusia selepas oksigen. Malah, lebih 60 peratus daripada tubuh manusia terdiri daripada air.

Air melaraskan suhu badan disamping membawa nutrien dan oksigen ke sel serta menghapuskan sisa yang tidak diperlukan oleh badan.

Cecair ini mempunyai pelbagai fungsi penting dalam memastikan tubuh sentiasa sihat dan cergas.

Tidak gemar minum air kosong?

Cuba campurkan air anda bersama buah sitrus seperti limau nipis, kasturi atau lemon.

Limau nipis mengandungi sumber vitamin A, B, C dan D, kalsium, zat besi, potassium, magnesium, fosforus dan zink. Ia juga kaya dengan flavonoids yang sangat baik untuk kesihatan salur darah.

Antara kebaikan air limau nipis adalah:

Anti oksidan membantu melindungi badan dari kerosakan badan dan mengelakkan penyakit seperti penyakit jantung, diabetes, tinggi kolesterol dan darah tinggi. Juga mempunyai flavonoids yang boleh membunuh bakteria dan mengelakkan jangkitan.

Limau nipis mengandungi kandungan magnesium dan potassium yang baik untuk kesihatan jantung. Ia juga membantu menurunkan tekanan darah tinggi penyumbang utama kepada serangan jantung.

Kaya dengan vitamin C yang boleh menguatkan struktur kolagen dan membantu penghasilan kolagen dalam badan. Ini kerana, badan akan kehilangan 1.5 peratus kolagen bermula umur 25 tahun.

Mampu atasi keradangan yang menjadi punca penyakit zaman moden. Antaranya seperti penyakit sendi. Kajian juga mendapati individu yang kurang vitamin C mempunyai risiko 3 kali ganda untuk mengalami sakit sendi (arthritis). Bukan sahaja membantu mengurangkan kemerosotan sendi, tapi baik untuk menurunkan kandungan asid urik dalam badan.

Kandungan flavonoid di dalam limau nipis dapat merangsang penghasilan enzim penghadaman. Sebaiknya amalkan air limau nipis sebelum makan. Juga boleh diamalkan untuk mereka yang mempunyai masalah asid reflux. Disyorkan mengambil 2 sudu teh perahan limau nipis bersama air kosong setengah jam sebelum makan.

Kandungan indeks glisemik (GI) yang rendah membantu untuk melambatkan penyerapan gula (karbohidrat) di dalam badan. Kawalan gula darah akan bertambah baik terutamanya bagi penghidap Diabetes. Bukan itu sahaja, ia membantu menurunkan rintangan insulin, punca utama penyakit Diabetes.

Juga boleh mengurangkan urik asid dan mengurangkan risiko terbentuknya sesetengah jenis batu karang.

Limau nipis dapat meningkatkan metabolisma badan terutamanya jika diambil pada waktu pagi. Vitamin C di dalam limau nipis juga membantu meningkatkan pembakaran lemak di dalam badan. Pengambilan air limau nipis sebelum senaman dapat membakar lemak 30% lebih banyak berbanding individu yang tidak mengambil air tersebut.

#Nota: Perah 2-3 limau nipis ke dalam air kosong tanpa gula. Disyorkan minum sebelum waktu makan.